
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1181 

19 Ιουνίου 2015 


ΑΠΟΦΑΣΕΙ Σ 

Αριθμ. οικ. Α27733/2213 

Κανονισμός Δικαιωμάτων Επιβατών τακτικών και έκτα¬ 
κτων γραμμών με οδικά μέσα δημόσιας μεταφοράς 
(Λεωφορεία) και μέσα σταθερής τροχιάς (Ηλεκτρι¬ 
κό Σιδηρόδρομο, Μετρά και Τραμ). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ, ΥΠΟΔΟΜΩΝ, ΝΑΥΤΙΛΙΑΣ 
ΚΑΙ ΤΟΥΡΙΣΜΟΥ 

Έχοντας υπόψη: 

1. Την παράγραφο 1 του άρθρου 26 του Ν. 4313/2014 
(Α' 26) «Ρυθμίσεις θεμάτων Ηλεκτρονικών Επικοινωνιών, 
Μεταφορών, Δημοσίων Έργων και άλλες διατάξεις». 

2. Τον Κανονισμό (ΕΕ) αριθ. 181/2011 του Ευρωπαϊκού 
Κοινοβουλίου και του Συμβουλίου της 16ης Φεβρουάριου 
2011 «για τα δικαιώματα των επιβατών λεωφορείων και 
πούλμαν και για την τροποποίηση του κανονισμού (ΕΚ) 
αριθ. 2006/2004» (ΕΕ Ι_ 55 της 28.2.2011). 

3. Το Ν. 3920/2010 (Α' 33) «Εξυγίανση, αναδιάρθρωση 
και ανάπτυξη των αστικών συγκοινωνιών Περιφέρειας 
Αττικής και άλλες διατάξεις», όπως ισχύει. 

4. Το Ν.δ. 3721/1957 (Α' 142) «περί συστάσεως Οργανι¬ 
σμού Αστικών Συγκοινωνιών Θεσσαλονίκης (Ο.Α.Σ.Θ.)», 
όπως ισχύει. 

5. Το Ν. 2898/2001 (Α' 71) «Σύσταση και λειτουργία 
Συμβουλίου Αστικών Συγκοινωνιών Θεσσαλονίκης, όροι 
οικονομικής συμφωνίας μεταξύ Ελληνικού Δημοσίου και 
Οργανισμού Αστικών Συγκοινωνιών Θεσσαλονίκης και 
άλλες διατάξεις» και της από 30-04-2001 σύμβασης 
μεταξύ του Ελληνικού Δημόσιου και του Ο.Α.Σ.Θ. και 
ειδικά της παρ. 3 του άρθρου εβδόμου αυτής, όπως 
αυτή τροποποιήθηκε, συμπληρώθηκε και ισχύει με το 
άρθρο 17 του Ν. 3185/2003 (Α' 229), την από 4-8-2003 
συμπληρωματική οικονομική συμφωνία, το Ν. 3652/2008 
(Α' 45) «Κύρωση Σύμβασης για την τροποποίηση και 
συμπλήρωση της από 30-4-2001 οικονομικής συμφωνίας 
μεταξύ Ελληνικού Δημοσίου και Ο.Α.Σ.Θ.», ως και την από 
8-4-2010 νέα συμπληρωματική οικονομική συμφωνία που 
κυρώθηκε με το Ν. 3897/2010 (Α' 208). 

6. Το Ν. 2963/2001 (Α' 268) «Οργάνωση και λειτουργία 
των δημόσιων επιβατικών μεταφορών με λεωφορεία, 
τεχνικός έλεγχος οχημάτων και ασφάλεια χερσαίων 
μεταφορών και άλλες διατάξεις» όπως ισχύει. 


7. Το Ν. 1214/1981 (Α' 286) «Περί επιβολής κυρώσεων 
εις τους διακινούμενους δια χερσαίων συγκοινωνιακών 
μέσων δημοσίας χρήσεως άνευ καταβολής κομίστρου 
και ρυθμίσεις συναφών θεμάτων» όπως ισχύει. 

8. Το Ν. 711/77 (ΦΕΚ Α' 284) «περί ειδικών τουριστικών 
λεωφορείων» και άλλες διατάξεις, όπως ισχύει. 

9. Το Ν. 3868/2010 (Α' 129) «Αναβάθμιση του Εθνικού 
Συστήματος Υγείας και λοιπές διατάξεις αρμοδιότητας 
του Υπουργείου Υγείας και Κοινωνικής Αλληλεγγύης», 
όπως ισχύει. 

10. Το Ν. 4039/2012 (Α' 15) «Για τα δεσποζόμενα και 
τα αδέσποτα ζώα συντροφιάς και την προστασία των 
ζώων από την εκμετάλλευση ή τη χρησιμοποίηση με 
κερδοσκοπικό σκοπό» όπως ισχύει. 

11. Το Π.δ. 246/2006 (Α' 261) «Γενικός Κανονισμός Προ¬ 
σωπικού των ΚΤΕΛ Α.Ε. και ΚΤΕΛ του Ν. 2963/2001». 

12. Το Π.δ. 170/2003 (Α' 140) «Καθορισμό διοικητικών 
κυρώσεων οργάνων και διαδικασία επιβολής τους στα 
διοικητικά όργανα των φορέων παροχής συγκοινωνια¬ 
κού έργου και στους ιδιοκτήτες των λεωφορείων του 
Ν. 2963/2001». 

13. Την υπ’ αριθμ. οικ. Β-37843/3546/13/31-07-2013 
(Β' 2008) «Εκδοση επικαιροποιημένου χάρτη υποχρεώ¬ 
σεων προς τον καταναλωτή (Χ.Υ.Κ.) των φορέων παρο¬ 
χής συγκοινωνιακού έργου του Ν. 2963/2001». 

14. Την υπ’ αριθμ. Ζ1-827/13-07-2006 (Β' 1086) κοινή 
υπουργική απόφαση «Λήψη συμπληρωματικών μέτρων 
για την εφαρμογή του Κανονισμού (ΕΚ) 2006/2004 του 
Ευρωπαϊκού Κοινοβουλίου και του Συμβουλίου της 
27.10.2004 σχετικά με τη συνεργασία μεταξύ των εθνι¬ 
κών αρχών που είναι αρμόδιες για την επιβολή της 
νομοθεσίας για την προστασία των καταναλωτών»). 
(Επίσημη Εφημερίδα της ΕυρωπαϊκήςΈνωσης υπ’ αριθμ. 
Ι_ 364 της 9.12.2004, σ. 0001 - 0011)». 

15. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», όπως κυρώθηκε 
με το άρθρο πρώτο του Π.δ. 63/2005 (Α' 98). 

16. Τις διατάξεις του Π.δ. 24/2015 (Α' 20) «Σύσταση 
και μετονομασία Υπουργείων, μεταφορά της Γενικής 
Γραμματείας Κοινωνικών Ασφαλίσεων» (Α' 20) με το 
οποίο συστήνεται το Υπουργείο Οικονομίας, Υποδομών, 
Ναυτιλίας και Τουρισμού. 

17. Τις διατάξεις του Π.δ. 25/2015 (Α' 21) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

18. Τις διατάξεις του Π.δ. 27/2015 (Α' 31) «Διορισμός 
Αναπληρωτών Υπουργών». 

19. Τις διατάξεις της υπ’ αριθμ. Υ144/30-3-2015 απόφα¬ 
σης του Πρωθυπουργού «Ανάθεση αρμοδιοτήτων στον 
αναπληρωτή Υπουργό Οικονομίας, Υποδομών, Ναυτιλίας 
και Τουρισμού, Χρήστο Σπίρτζη» (Β' 483) 

20. Την υπ’ αριθμ. οικ. 26398/28-4-2015 (ΤΥΕΘΟΔΦ 315) 
κοινή απόφαση του Πρωθυπουργού και του Αναπλη¬ 
ρωτή Υπουργού Οικονομίας, Υποδομών, Ναυτιλίας και 
Τουρισμού «Διορισμός Γενικής Γραμματέως του πρώην 
Υπουργείου Υποδομών, Μεταφορών και Δικτύων». 

21. Την υπ’ αριθμ. ΥΙγ/Γ.Π 90421/15-10-2014 (ΑΔΑ: 6ΙΑΤΘ- 
Β2Υ) Εγκύκλιο του Υπουργείου Υγείας περί θεμάτων 
«εισόδου, πρόσβασης και παραμονής σκύλων βοήθειας 
οδηγού τυφλών ή ατόμων με αναπηρίες και σκύλων 
θεραπείας σε χώρους και εγκαταστάσεις δημόσιου και 
ιδιωτικού χαρακτήρα». 

22. Τις υπ’ αριθμ. Β-276/31/14 (ΑΔΑ: ΒΙΡ31-17Ε) και 
Β-41804/4443/11 (ΑΔΑ: 4Α861-ΒΩΟ) Εγκυκλίους του 
Υπουργείου Υπ.Με.Δι, αναφορικά με τις μετακινήσεις 
ζώων συντροφιάς με τη χρήση λεωφορείων ΔΧ των 
ΚΤΕΛ και ΚΤΕΛ Α.Ε. 

23. Το υπ’ αριθμ. 14223/ΓΕΔΧΕ/ΔΟΜ/30-10-2014 έγγρα¬ 
φο και η από 8-05-2015 εισήγηση της του Οργανισμού 
Αστικών Συγκοινωνιών Αθηνών (Ο.Α.Σ.Α.). 

24. Το υπ’ αριθμ. 29712/7-11-2014 έγγραφο των Οδικών 
Συγκοινωνιών Α.Ε. (Ο.ΣΥ. Α.Ε.). 

25. Το υπ’ αριθμ. 21439/3-11-2014 έγγραφο των Σταθε¬ 
ρών Συγκοινωνιών Α.Ε. (ΣΤΑ.ΣΥ. Α.Ε.). 

26. Το υπ’ αριθμ. 10045/30-10-2014 έγγραφο του Οργα¬ 
νισμού Αστικών Συγκοινωνιών Θεσσαλονίκης (Ο.Α.Σ.Θ.). 

27. Τα υπ’ αριθμ. 1990/27-10-2014 και 835/7-05-2015 
έγγραφα του Συμβουλίου Αστικών Συγκοινωνιών Θεσ¬ 
σαλονίκης (Σ.Α.Σ.Θ.). 

28. Το υπ’ αριθμ. 3160/31-10-2014 έγγραφο και την από 
7-05-2015 εισήγηση της Γενικής Πανελλαδικής Ομοσπον¬ 
δίας Επιχειρήσεων Τουρισμού (ΓΕ.Π.Ο.Ε.Τ.). 

29. Το υπ’ αριθμ. 4131/27-10-2014 έγγραφο της Πανελλή¬ 
νιας Ομοσπονδίας Αυτ/στών Υπεραστικών Συγκοινωνιών 
(Π.Ο.Α.Υ.Σ.). 

30. Την ανάγκη λήψης συμπληρωματικών μέτρων για 
την ορθή εφαρμογή του Κανονισμού (ΕΕ) αριθμ. 181/2011 
του Ευρωπαϊκού Κοινοβουλίου και του Συμβουλίου της 
16ης Φεβρουάριου 2011 για τα δικαιώματα των επιβατών 
λεωφορείων και πούλμαν και για την τροποποίηση του 
Κανονισμού (ΕΚ) αριθ. 2006/2004 (ΕΕ Ι_ 55 της 28.2.2011). 

31. Τη βούληση για αναμόρφωση του υφιστάμενου 
εθνικού νομοθετικού πλαισίου περί των δικαιωμάτων 
των επιβατών οδικών μέσων μεταφοράς και μέσων στα¬ 
θερής τροχιάς (ηλεκτρικό σιδηρόδρομο, μετρό και τραμ) 
κατά την εκτέλεση τακτικών και έκτακτων γραμμών 
ούτως ώστε τα δικαιώματα αυτών αλλά και οι υποχρεώ¬ 
σεις των φορέων παροχής συγκοινωνιακού έργου να θε¬ 
σπίζονται, προς διευκόλυνση του επιβατικού κοινού, σε 
ένα μοναδικό, ενιαίο και περιεκτικό κανονιστικό κείμενο. 

32. Το γεγονός ότι από τις ρυθμίσεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Πεδίο εφαρμογής 

1. Στο πεδίο εφαρμογής της παρούσας απόφασης 
περιλαμβάνονται: 


α. οι τακτικές αστικές γραμμές που εκτελούνται με οδικά 
μέσα μεταφοράς (Λεωφορεία) και μέσα σταθερής τροχιάς. 

β. οι υπεραστικές και ενδοκοινοτικές (μεταξύ Ελλά¬ 
δος και κρατών μελών της Ε.Ε.) τακτικές γραμμές που 
εκτελούνται με οδικά μέσα μεταφοράς (Λεωφορεία) 
όταν το αρχικό σημείο επιβίβασης ή/και το τελικό ση¬ 
μείο αποβίβασης των επιβατών βρίσκεται εντός της 
ελληνικής επικράτειας. 

γ. οι έκτακτες γραμμές που εκτελούνται με οδικά 
μέσα, όταν το αρχικό σημείο επιβίβασης ή/και το τελικό 
σημείο αποβίβασης των επιβατών βρίσκεται εντός της 
ελληνικής επικράτειας. 

2. Ο Κανονισμός Δικαιωμάτων της παρούσας απόφα¬ 
σης δεν εφαρμόζεται στους επιβάτες διεθνών τακτικών 
γραμμών που εκτελούνται μεταξύ της Ελλάδας και χω¬ 
ρών που δεν είναι μέλη της Ε.Ε.. 

Άρθρο 2 
Ορισμοί 

Για την εφαρμογή της παρούσας νοούνται: 

Κανονισμός Δικαιωμάτων Επιβατών: Κανονιστικό κείμε¬ 
νο με το οποίο θεσπίζεται το πλαίσιο παροχής υπηρεσι¬ 
ών μεταφοράς του επιβατικού κοινού από τους φορείς 
παροχής συγκοινωνιακού έργου με οδικά μέσα δημόσι¬ 
ας μεταφοράς (Λεωφορεία) και μέσα σταθερής τροχιάς 
(Ηλεκτρικό Σιδηρόδρομο, Μετρό, Τραμ) κατά τη διενέρ¬ 
γεια τακτικών και έκτακτων αστικών ή υπεραστικών ή 
ενδοκοινοτικών οδικών μεταφορών με σκοπό την παροχή 
ποιοτικών, αποδοτικών και συνεχώς βελτιούμενων υπηρε¬ 
σιών μεταφοράς του επιβατικού κοινού και την ενίσχυση 
της αποτελεσματικότητας και της βιωσιμότητας των 
επιβατικών μεταφορών στην Ελλάδα. Για τους σκοπούς 
της παρούσας υπουργικής απόφασης, όπου «Κανονισμός» 
νοείται Κανονισμός Δικαιωμάτων Επιβατών. 

Τακτικές γραμμές: Οι γραμμές με τις οποίες μετα- 
φέρονται επιβάτες με καθορισμένη συχνότητα και σε 
συγκεκριμένες διαδρομές, κατά τις οποίες οι επιβάτες 
μπορούν να επιβιβάζονται και να αποβιβάζονται από το 
όχημα σε προκαθορισμένα σημεία στάσης. 

Έκτακτες γραμμές: Οι γραμμές οι οποίες δεν εμπί¬ 
πτουν στον ορισμό των τακτικών γραμμών και των οποί¬ 
ων το κύριο χαρακτηριστικό είναι η μεταφορά ομάδων 
επιβατών που έχουν συσταθεί κατόπιν πρωτοβουλίας 
του πελάτη ή του ίδιου του μεταφορέα. 

Ενδοκοινοτικές οδικές μεταφορές: οι τακτικές ή έκτα¬ 
κτες γραμμές μεταφοράς επιβατών οι οποίες διενερ- 
γούνται μεταξύ Ελλάδος και κρατών μελών της Ε.Ε., για 
τις ανάγκες του παρόντος κανονισμού. 

Μεταφορέας: Φυσικό ή νομικό πρόσωπο, ίδιο ή άλλο 
από τον διοργανωτή ταξιδιών, τον ταξιδιωτικό πράκτο¬ 
ρα ή τον πωλητή εισιτηρίων, που προσφέρει στο κοινό 
υπηρεσίες μεταφοράς με τακτικές ή έκτακτες γραμμές. 

Πραγματικός μεταφορέας: Το φυσικό ή νομικό πρόσω¬ 
πο, διαφορετικό από τον μεταφορέα, το οποίο εκτελεί 
όντως όλη τη μεταφορά ή μέρος αυτής. 

Πωλητής εισιτηρίων: κάθε μεσάζων που συνάπτει 
συμβάσεις μεταφοράς για λογαριασμό του μεταφορέα. 

Ταξιδιωτικός πράκτορας: Κάθε μεσάζων που ενεργεί 
για λογαριασμό επιβάτη με σκοπό τη σύναψη συμβά¬ 
σεων μεταφοράς. 

Διοργανωτής ταξιδιών: Ο διοργανωτής ή ο πωλητής, 
κατά την έννοια του άρθρου 2 παράγραφοι 2 και 3 της 
οδηγίας 90/314/ΕΟΚ. 

Εντεταλμένος Ελεγκτής Κομίστρου: Υπάλληλος του 
οικείου συγκοινωνιακού φορέα ή υπάλληλος τρίτου φο¬ 
ρέα (νομικού προσώπου), στον οποίο έχει αναθέσει ο 
οικείος συγκοινωνιακός φορέας τον έλεγχο κομίστρου, 
εφόσον οι υπάλληλοι του τρίτου φορέα φέρουν ειδική 
προς τούτο εξουσιοδότηση του οικείου συγκοινωνιακού 
φορέα. Εδικά, για τις αστικές συγκοινωνίες της περιοχής 
ευθύνης του Ο.Α.Σ.Α., αρμόδιος φορέας για τη διενέρ¬ 
γεια του ελέγχου καταβολής κομίστρου είναι ο Ο.Α.Σ.Α., 
ο οποίος μπορεί να αναθέσει τη δραστηριότητα αυτή 
στις οικείες Ε.Π.Σ.Ε. του Ν. 3920/2011 (Α' 33). 

Τερματικός σταθμός: επανδρωμένος τερματικός σταθ¬ 
μός, όπου σύμφωνα με το καθορισμένο δρομολόγιο μια 
τακτική γραμμή είναι προγραμματισμένη να σταματήσει 
για την επιβίβαση ή αποβίβαση επιβατών και όπου υπάρ¬ 
χουν εγκαταστάσεις όπως θυρίδα ελέγχου εισιτηρίων, 
αίθουσα αναμονής ή γραφείο έκδοσης εισιτηρίων. 

Φορέας διαχείρισης τερματικού σταθμού: ο οργα¬ 
νωτικός φορέας σε ένα κράτος μέλος ο οποίος είναι 
υπεύθυνος για τη διαχείριση συγκεκριμένου τερματικού 
σταθμού. 

Εθνικός φορέας ελέγχου εφαρμογής Κανονισμού 
181/2011 για τα δικαιώματα των επιβατών λεωφορείων 
και πούλμαν: Ο εκ του νόμου καθορισμένος φορέας αρ¬ 
μόδιος για την επιβολή των διατάξεων του Κανονισμού 
181/2011 και τη λήψη όλων των αναγκαίων μέτρων για 
τη διασφάλιση συμμόρφωσης προς τα οριζόμενα του 
ως άνω Κανονισμού. 

Προϊόν κομίστρου:Έγκυρος τίτλος μεταφοράς ή άλλο 
τεκμήριο σύμβασης μεταφοράς που πρέπει να φέρει 
κάθε επιβάτης προκειμένου να μετακινηθεί με τα μέσα 
μαζικής μεταφοράς. 

Σύμβαση μεταφοράς: η σύμβαση μεταφοράς μεταξύ 
του μεταφορέα και του επιβάτη για την παροχή μιας 
ή περισσότερων τακτικών ή έκτακτων υπηρεσιών με¬ 
ταφοράς. 

Μηχανισμός διεκπεραίωσης καταγγελιών: Το σύνολο 
των διαδικασιών για την υποβολή, παραλαβή, εξέταση 
και επίλυση καταγγελίας για την παραβίαση δικαιω¬ 
μάτων και υποχρεώσεων όπως προκύπτουν από τον 
παρόντα Κανονισμό Δικαιωμάτων των Επιβατών- στον 
οποίο ενσωματώνονται ρυθμίσεις του Κανονισμού (ΕΚ) 
181/2011 για τα δικαιώματα των επιβατών λεωφορείων 
και πούλμαν- από τα αρμόδια, κατά περίπτωση, όργανα. 

Μη επίλυση καταγγελίας: Καταγγελία που κρίνεται 
αβάσιμη ή απορρίπτεται από τα πρωτοβάθμια όργανα 
εξέτασης καταγγελιών. 

Άτομο με αναπηρία ή άτομο με μειωμένη κινητικότητα: 
Οποιοδήποτε άτομο, η κινητικότητα του οποίου είναι 
μειωμένη κατά τη χρήση μεταφορικών μέσων, λόγω 
οποιοσδήποτε σωματικής αναπηρίας (αισθητήριας ή 
κινητικής, μόνιμης ή προσωρινής), διανοητικής αναπη¬ 
ρίας ή αδυναμίας ή λόγω οποιοσδήποτε άλλης αιτίας 
ανικανότητας ή λόγω ηλικίας και η κατάσταση του οποί¬ 
ου απαιτεί κατάλληλη προσοχή και προσαρμογή των 
προσφερόμενων σε όλους τους επιβάτες υπηρεσιών 
στις ιδιαίτερες ανάγκες του ατόμου αυτού. 

Άρθρο 3 

Δικαιώματα Επιβατών τακτικών και έκτακτων 
γραμμών με οδικά μέσα δημόσιας μεταφοράς 
και μέσα σταθερής τροχιάς 

1. Κάθε πολίτης, και ιδιαίτερα τα άτομα με αναπηρία 


ή άτομα με μειωμένη κινητικότητα, δικαιούται όπως 
επιβιβαστεί και κάνει χρήση, χωρίς καμία άμεση ή έμ¬ 
μεση διάκριση, των δημόσιων οδικών μέσων μεταφοράς 
(Λεωφορεία) και μέσων σταθερής τροχιάς (Ηλεκτρικό 
Σιδηρόδρομο, Μετρά και Τραμ) καταβάλλοντας το εκ 
της νομοθεσίας οριζόμενο, ανά κατηγορία μεταφορικού 
μέσου, κόμιστρο. 

Κατ’ εξαίρεση- και προκειμένου οι μεταφορείς να συμ¬ 
μορφωθούν προς τις ισχύουσες απαιτήσεις ασφαλείας 
που ορίζει το διεθνές, κοινοτικό ή εθνικό δίκαιο και τις 
απαιτήσεις υγείας και ασφαλείας που ορίζουν οι αρ¬ 
μόδιες αρχές- ή στις περιπτώσεις όπου ο σχεδιασμός 
του οχήματος ή η υποδομή, συμπεριλαμβανομένων των 
στάσεων λεωφορείων και των τερματικών σταθμών, 
καθιστά αδύνατη την επιβίβαση, αποβίβαση ή μεταφορά 
του ατόμου με αναπηρία ή με μειωμένη κινητικότητα 
κατά τρόπο ασφαλή και λειτουργικά εφικτό- επιτρέπε¬ 
ται άρνηση κράτησης, έκδοσης ή παροχής κατ’ άλλο 
τρόπο εισιτηρίου σε, ή η επιβίβαση ατόμων λόγω ανα¬ 
πηρίας ή μειωμένης κινητικότητας. 

2. Επιβάτης τακτικής και έκτακτης, αστικής και υπε¬ 
ραστικής γραμμής με οδικά μέσα δημόσιας μεταφοράς 
και μέσα σταθερής τροχιάς, και υπό την επιφύλαξη 
μειωμένων κομίστρων για κοινωνικούς λόγους, αγοράζει 
το νόμιμο, κατά περίπτωση, κόμιστρο αντίστοιχης δια¬ 
δρομής χωρίς πρόσθετο κόστος, λόγω τυχόν αναπηρίας 
ή μειωμένης κινητικότητας, και χωρίς καμία άμεση ή 
έμμεση διάκριση λόγω της εθνικότητάς του. 

3. Επιβάτης τακτικής και έκτακτης γραμμής με οδικά 
μέσα δημόσιας μεταφοράς και μέσα σταθερής τροχιάς 
δικαιούται όπως υποβάλλει στον αρμόδιο μεταφορέα, 
εφόσον επιθυμεί, παράπονο, αίτημα ή διαμαρτυρία σχε¬ 
τικά με το παρεχόμενο από αυτόν μεταφορικό έργο, 
υπόδειξη για τη βελτίωση και αναβάθμιση των παρε¬ 
χόμενων υπηρεσιών μεταφοράς. 

4. Πολίτης, επιβάτης ή μη των τακτικών και έκτακτων 
γραμμών που εμπίπτουν στο πεδίο εφαρμογής του 
παρόντος Κανονισμού Δικαιωμάτων, δύναται, εφόσον 
επιθυμεί και σύμφωνα με την οριζόμενη διαδικασία της 
παραγράφου 4 (Ενότητες Α και Β) του άρθρου 6 της 
παρούσας υ.α., να υποβάλει προς εξέταση στα αρμόδια 
κατά περίπτωση όργανα, αναφορά- καταγγελία για πα¬ 
ράβαση των δικαιωμάτων του παρόντος άρθρου αλλά 
και για παράβαση των υποχρεώσεων των μεταφορέων, 
όπως αυτά καθορίζονται στο άρθρο 4 του παρόντος 
Κανονισμού. 

5. Επιβάτης υπεραστικής ή ενδοκοινοτικής τακτικής 
γραμμής σε περίπτωση ματαίωσης ή καθυστέρησης 
αυτής, έχει δικαίωμα επιλογής, κατά περίπτωση, συ¬ 
νέχισης του ταξιδιού, μεταφορά με άλλο δρομολόγιο 
ή επιστροφή αντιτίμου εισιτηρίου υπό τους όρους που 
τίθενται στο άρθρο 19 του Κανονισμού 181/11. 

6. Άτομο με αναπηρία ή άτομο με μειωμένη κινητικό¬ 
τητα, επιβάτης υπεραστικής ή ενδοκοινοτικής τακτικής 
και έκτακτης γραμμής δικαιούται δωρεάν συνδρομής 
η οποία αντιστοιχεί κατ’ ελάχιστον στην έκταση που 
καθορίζεται στο Παράρτημα III μέρος α του παρόντος 
Κανονισμού στους καθορισμένους τερματικούς σταθ¬ 
μούς, καθώς και δωρεάν συνδρομής επί των λεωφορεί¬ 
ων, η οποία αντιστοιχεί κατ’ ελάχιστον στην έκταση που 
καθορίζεται στο Παράρτημα III μέρος β του παρόντος. 

Η παραβίαση των ως άνω δικαιωμάτων συνεπάγε¬ 
ται την καταβολή αποζημίωσης κατά τα οριζόμενα του 

άρθρου 7 και του Παραρτήματος I του παρόντος Κα¬ 
νονισμού. 

Άρθρο 4 

Υποχρεώσεις Επιβατών τακτικών και έκτακτων 
γραμμών με οδικά μέσα δημόσιας μεταφοράς 
και μέσα σταθερής τροχιάς 

1. α. Κάθε επιβάτης κατά την εκτέλεση τακτικής 
αστικής γραμμής με οδικά μέσα δημόσιας μεταφοράς 
(Λεωφορεία) και μέσα σταθερής τροχιάς (Ηλεκτρικό 
Σιδηρόδρομο, Μετρά και Τραμ) οφείλει να καταβάλλει 
ή φέρει το προβλεπόμενο εκ της ισχύουσας κάθε φορά 
νομοθεσίας κόμιστρο (εισιτήριο ή κάρτα απεριορίστων 
διαδρομών) της διαδρομής που επιθυμεί να διανύσει, να 
το επικυρώνει κατά την είσοδό του στο όχημα/ συρμό 
ή στο σταθμό, στην περίπτωση του εισιτηρίου, να το 
φυλάσσει καθ’ όλη τη διάρκεια της διαδρομής έως και 
την έξοδό του από το όχημα/ συρμό ή το σταθμό και να 
το επιδεικνύει, συνοδευόμενο από τα αναγκαία κατά πε¬ 
ρίπτωση παραστατικά που πιστοποιούν τυχόν δικαίωμά 
του σε μειωμένο κόμιστρο ή σε ελεύθερη μετακίνηση, 
όποτε του ζητείται από τους εντεταλμένους Ελεγκτές 
Κομίστρου. Επισημαίνεται ότι η χρήση επικυρωμένου 
εισιτηρίου είναι αυστηρώς προσωπική. 

β. Κάθε επιβάτης κατά τη διάρκεια της μετακίνησής 
του με υπεραστικές τακτικές και έκτακτες γραμμές πρέ¬ 
πει να διαθέτει νόμιμο και έγκυρο τίτλο μεταφοράς, 
δηλαδή το προβλεπόμενο κατά περίπτωση επικυρωμένο 
εισιτήριο, δελτίο ελευθέρας ή μειωμένης τιμής εισιτή¬ 
ριο κ.λπ. Ειδικά στην περίπτωση των ενδοκοινοτικών 
τακτικών γραμμών οι επιβάτες οφείλουν να διαθέτουν 
εισιτήρια που φέρουν σφραγίδα του εκδίδοντος του¬ 
ριστικού γραφείου. 

γ. Στην περίπτωση εκτέλεσης υπεραστικών τακτι¬ 
κών και ενδοκοινοτικών τακτικών γραμμών, άτομο με 
αναπηρία ή άτομο με μειωμένη κινητικότητα (άρθρο 14 
Καν. 181/11) οφείλει: 

ϊ) να κοινοποιεί στον μεταφορέα, τον ταξιδιωτικό πρά¬ 
κτορα ή το διοργανωτή ταξιδιών, κατά τη στιγμή της 
κράτησης ή προαγοράς του εισιτηρίου, τις ειδικές του 
ανάγκες όσον αφορά το κάθισμα, υπό την προϋπόθεση 
ότι η ανάγκη είναι γνωστή εκείνη τη στιγμή. 

μ) να έχει γνωστοποιήσει ότι χρήζει συνδρομής στους 
μεταφορείς, τους φορείς διαχείρισης τερματικών σταθ¬ 
μών, τους ταξιδιωτικούς πράκτορες ή τους διοργανωτές 
ταξιδιών, το αργότερο 36 ώρες πριν από τη στιγμή που 
αιτείται τη συνδρομή, και 

ιϋ) να παρουσιαστεί στο καθορισμένο σημείο: 

- την ώρα που έχει προκαθορισθεί από τον μεταφο¬ 
ρέα, η οποία δεν μπορεί να υπερβαίνει τα 60 λεπτά πριν 
από τη γνωστοποιημένη ώρα αναχώρησης, εκτός εάν 
έχει συμφωνηθεί βραχύτερο χρονικό διάστημα μεταξύ 
μεταφορέα και επιβάτη, ή 

- εάν δεν έχει οριστεί ώρα, το αργότερο 30 λεπτά πριν 
από τη γνωστοποιημένη ώρα αναχώρησης. 

δ. Η αγορά των εισιτηρίων και η καταβολή του νό¬ 
μιμου, κατά περίπτωση, κομίστρου μεταφοράς γίνεται 
από τα σημεία και με τους τρόπους που ορίζουν οι 
μεταφορείς ή κατά πεδίο αρμοδιότητας φορείς κατά τα 
προβλεπόμενα της ισχύουσας κάθε φορά νομοθεσίας. 

ε. Τα εισιτήρια και τα μηνιαία κουπόνια που συνο¬ 
δεύουν τις κάρτες απεριορίστων διαδρομών για την 
εκτέλεση τακτικών αστικών γραμμών με οδικά μέσα 


δημόσιας μεταφοράς (Λεωφορεία) και μέσα σταθερής 
τροχιάς (Ηλεκτρικό Σιδηρόδρομο, Μετρά και Τραμ) επέ- 
χουν θέση αξιών. Ως εκ τούτου, εάν απολεσθούν δεν 
αντικαθίστανται. Ως εκ τούτου, στους κατόχους καρτών 
απεριορίστων διαδρομών ετήσιας διάρκειας συστήνεται 
όπως φέρουν μαζί τους μόνον το στέλεχος της κάρτας 
με το κουπόνι του τρέχοντος μηνάς και να φυλάσσουν 
ξεχωριστά όλα τα υπόλοιπα κουπόνια. 

Στην περίπτωση απώλειας ή φθοράς του στελέχους 
κάρτας απεριορίστων διαδρομών, ο επιβάτης μπορεί 
να ζητήσει από τον οικείο συγκοινωνιακό φορέα την 
επανέκδοση αυτού με την προσκόμιση πρόσφατης φω¬ 
τογραφίας του και την επίδειξη της αστυνομικής ταυτό¬ 
τητας ή του διαβατηρίου. Στην περίπτωση δικαιούχων 
μειωμένου κομίστρου (φοιτητές, σπουδαστές, μαθητές, 
πολύτεκνοι και τέκνα πολυτέκνων κ.λπ.), απαιτείται η 
επίδειξη του αντίστοιχου δικαιολογητικού που πιστοποι¬ 
εί το δικαίωμα αυτό (λ.χ. ακαδημαϊκή ταυτότητα, δελ¬ 
τίο μαθητικού ή ειδικού εισιτηρίου, δελτίο πολυτέκνων, 
αστυνομική ταυτότητα για πιστοποίηση της ηλικίας 
κ.λπ.) ενώ στην περίπτωση κάρτας που εκδόθηκε μαζικά 
για συλλογική οργάνωση ή ένωση προσώπων, απαιτεί¬ 
ται και βεβαίωση της Ένωσης που ανήκει ο δικαιούχος. 
Για την επανέκδοση κάρτας απεριορίστων διαδρομών, 
πλην της περίπτωσης της μηνιαίας κάρτας, απαιτείται 
η προσκόμιση των εναπομεινάντων κουπονιών. 

2. α. Πρόστιμο επιβάλλεται όταν, από έλεγχο που διε- 
νεργείται από τους εντεταλμένους Ελεγκτές Κομίστρου 
δημόσιων τακτικών αστικών οδικών μέσων μεταφοράς 
(Λεωφορεία) και μέσων σταθερής τροχιάς (Ηλεκτρικό 
Σιδηρόδρομο, Μετρά και Τραμ), προκύπτει ότι άτομο 
ευρισκόμενο εντός των οχημάτων/ συρμών αλλά και των 
εσωτερικών χώρων των σταθμών μετά των επικυρωτι¬ 
κών μηχανημάτων δεν έχει καταβάλει το νόμιμο, κατά 
περίπτωση, κόμιστρο. Μη καταβολή νόμιμου κομίστρου 
τεκμαίρεται, ενδεικτικά και όχι εξαντλητικά, στις περι¬ 
πτώσεις όπου ο μετακινούμενος: 

- δε φέρει οποιοδήποτε έγκυρο τίτλο μεταφοράς ή 
άλλο τεκμήριο σύμβασης μεταφοράς. 

- φέρει μη επικυρωμένο κατά τα οριζόμενα στην προ¬ 
ηγούμενη παράγραφο εισιτήριο. 

- φέρει εισιτήριο του οποίου η ισχύς έχει λήξει. 

- φέρει εισιτήριο στο οποίο εμφανίζονται περισσό¬ 
τερες των επιβαλλομένων επικυρώσεων ή επικυρώσεις 
που συμπίπτουν μεταξύ τους και είναι δυσανάγνωστες. 

- φέρει παραποιημένο, αλλοιωμένο ή παραχαραγμένο 
εισιτήριο/ κάρτα απεριορίστων διαδρομών. 

- χρησιμοποιεί επικυρωμένο εισιτήριο το οποίο απέ¬ 
κτησε, είτε δωρεάν είτε επί πληρωμής, από άλλον επι- 
βάτη. 

- φέρει κάρτα απεριορίστων διαδρομών της οποίας 
η ισχύς έχει λήξει. 

- φέρει φθαρμένη κάρτα απεριορίστων διαδρομών 
σε βαθμό που δεν προκύπτει το είδος και ο δικαιούχος 
αυτής. 

- φέρει κάρτα απεριορίστων διαδρομών τα στοιχεία 
της οποίας δεν είναι συμπληρωμένα. 

- φέρει κάρτα απεριορίστων διαδρομών της οποίας η 
φωτογραφία δεν ταυτοποιείται με τον φέροντα ή δεν 
είναι συμπληρωμένα τα στοιχεία αυτής 

- δεν επιδεικνύει τα απαιτούμενα κατά περίπτωση 
παραστατικά που πιστοποιούν τυχόν δικαίωμά του σε 
μειωμένο κόμιστρο ή σε ελεύθερη μετακίνηση (π.χ. ακα- 

δημαϊκή ταυτότητα, δελτίο μαθητικού ή ειδικού εισιτη¬ 
ρίου, δελτίο πολυτέκνων, αστυνομική ταυτότητα για 
πιστοποίηση της ηλικίας κ.λπ.) 

β. Πρόστιμο επιβάλλεται σε επιβάτη υπεραστικής 
τακτικής γραμμής από εντεταλμένους Ελεγκτές Κο¬ 
μίστρου, που δεν έχει καταβάλει το νόμιμο, κατά πε¬ 
ρίπτωση, κόμιστρο. Μη καταβολή νόμιμου κομίστρου 
τεκμαίρεται, ενδεικτικά και όχι εξαντλητικά, στις περι¬ 
πτώσεις όπου ο μετακινούμενος: 

- δε φέρει οποιοδήποτε έγκυρο τίτλο μεταφοράς ή 
άλλο τεκμήριο σύμβασης μεταφοράς. 

- φέρει εισιτήριο του οποίου η ισχύς έχει λήξει. 

- φέρει παραποιημένο, αλλοιωμένο ή παραχαραγμένο 
εισιτήριο 

- δεν επιδεικνύει τα απαιτούμενα τα κατά περίπτω¬ 
ση παραστατικά που πιστοποιούν τυχόν δικαίωμά του 
σε μειωμένο κόμιστρο ή σε ελεύθερη μετακίνηση (π.χ. 
ακαδημαϊκή ταυτότητα, δελτίο μαθητικού ή ειδικού ει¬ 
σιτηρίου, δελτίο πολυτέκνων, αστυνομική ταυτότητα 
για πιστοποίηση της ηλικίας κ.λπ.) 

Η πληρωμή του επιβληθέντος προστίμου πραγματο¬ 
ποιείται σύμφωνα με τα εκ του σχετικού, ανά συγκοι¬ 
νωνιακό φορέα, θεσμικού πλαισίου οριζόμενα. 

3. Οι επιβάτες οφείλουν, καθ’ όλη τη διάρκεια της 
μετακίνησής τους με τα οδικά μέσα δημόσιας μετα¬ 
φοράς και μέσα σταθερής τροχιάς αλλά και κατά την 
παραμονή τους στους σταθμούς, όπως: 

- Συμπεριφέρονται με ευπρέπεια και ευγένεια στο 
Προσωπικό Κίνησης αλλά και στους συνεπιβάτες τους 
αποφεύγοντας διαπληκτισμούς και εντάσεις. Δεν επι¬ 
τρέπεται να καπνίζουν, να θορυβούν (π.χ. να χρησιμο¬ 
ποιούν ραδιόφωνο ανοικτής ακρόασης), να φέρονται με 
τρόπο ανάρμοστο, προκλητικό ή απειλητικό και να ενο¬ 
χλούν, καθ’ οιονδήποτε τρόπο, τους λοιπούς επιβάτες. 

- Να μην παρεμποδίζουν το Προσωπικό Κίνησης στην 
εκτέλεση των καθηκόντων του και να συμμορφώνονται 
προς τυχόν υποδείξεις αυτού προς διευκόλυνση την 
κανονικής εκτέλεσης αυτών. 

- Συνδράμουν τους χρήζοντες βοήθειας, λ.χ. άτομα με 
αναπηρία ή με μειωμένη κινητικότητα, ηλικιωμένους, και 
παραχωρούν τη θέση τους σε αυτούς. 

- Να μην εμποδίζουν την άνοδο ή κάθοδο, είσοδο ή 
έξοδο των λοιπών επιβατών. 

- Να μην κάνουν άσκοπη χρήση του εξοπλισμού έκτα¬ 
κτης ανάγκης που προορίζεται για το επιβατικό κοινό, 
παρά μόνο εάν τούτο είναι απολύτως αναγκαίο. 

- Να μην προσεγγίζουν, εισέρχονται ή παραμένουν 
σε οχήματα/ συρμούς ή εγκαταστάσεις όπου υπάρχει 
σχετική απαγορευτική σήμανση. 

- Δεν ρίπτουν αντικείμενα εντός ή εκτός των οχημά¬ 
των, δεν ρυπαίνουν καθ’ οιονδήποτε τρόπο τα οχήματα, 
τις εγκαταστάσεις και τις υποδομές των συγκοινωνι¬ 
ακών φορέων, δεν καταστρέφουν ούτε φθείρουν, καθ’ 
οιονδήποτε τρόπο, εξοπλισμό, μέρος ή εξάρτημα οχή¬ 
ματος/ συρμού, εγκατάσταση, τεχνικό έργο, μηχάνημα, 
εργαλείο, αντικείμενο ιδιοκτησίας τους ή εκμισθωμένου 
από αυτούς. 

- Δεν επικολλούν αυτοκόλλητα, δεν διανέμουν έντυπο 
υλικό, δεν εμπορεύονται αγαθά, δεν τελούν προπαγάνδα 
οποιοσδήποτε μορφής, δεν ανακρούουν μουσικά όργανα 
και δεν επαιτούν. 

- Τηρούν τις ισχύουσες κάθε φορά υγειονομικές δια¬ 
τάξεις για την προστασία της Δημόσιας Υγείας. 


- Τηρούν επιμελώς τις οδηγίες για τη μετακίνηση με 
μικρά παιδιά, για τη μεταφορά βρεφικών/ παιδικών κα- 
ροτσιών, αποσκευών, ποδηλάτων, και κατοικίδιων ζώων, 
κατά τα οριζόμενα της επόμενης παραγράφου, ώστε να 
μην εμποδίζεται η ελεύθερη και ασφαλής μετακίνηση 
των συνεπιβατών τους στα οχήματα/ συρμούς και τους 
σταθμούς, ως εξής: 

4. α. ΜΕΤΑΚΙΝΗΣΗ ΜΕ ΜΙΚΡΑ ΠΑΙΔΙΑ 

- Παιδιά ηλικίας μέχρι έξι (6) ετών συνοδεύονται υπο¬ 
χρεωτικούς από άτομο το οποίο επιμελείται την ασφαλή 
μετακίνησή τους. 

- Για την ασφαλή μετακίνηση των παιδιών με τη χρή¬ 
ση βρεφικού/ παιδικού καροτσιού στην περίπτωση των 
αστικών τακτικών γραμμών με οδικά μέσα (Λεωφορεία), 
συνίσταται όπως ο συνοδός: 

• Επιβιβαστεί / αποβιβαστεί από τη μεσαία (-ες) θύρα 
(-ες). 

• Μεταφέρει το βρεφικό/ παιδικό καρότσι διπλωμέ¬ 
νο. Στις περιπτώσεις που αυτό δεν είναι εφικτό ή ο 
συνοδός του παιδιού προτιμά να μεταφέρει το παιδί 
μέσα σε αυτό, επιτρέπεται η μεταφορά ενός ανοικτού 
παιδικού καροτσιού ανά όχημα ή δύο (2) για αρθρωτά 
λεωφορεία και ηλεκτροκίνητα λεωφορεία (τρόλεϊ) και 
μόνον εφόσον ο οδηγός κρίνει ότι η πληρότητα του 
οχήματος το επιτρέπει. 

Σε κάθε περίπτωση, ο συνοδός οφείλει όπως: 

• Τοποθετεί το βρεφικό/ παιδικό καρότσι με τρόπο 
τέτοιο που δεν παρεμποδίζει τη διέλευση και κίνηση 
των υπόλοιπων επιβατών εντός του οχήματος/ συρμού. 

• Βρίσκεται πλησίον του βρεφικού/ παιδικού καρο¬ 
τσιού, να το κρατά και γενικά να μεριμνά για την μη 
πρόκληση τραυματισμού ή όχλησης άλλων επιβατών. 

• Το παιδί εντός του καροτσιού να είναι δεμένο με 
ζώνη ασφαλείας και το καρότσι να έχει φρένο. 

• Τοποθετεί το βρεφικό/ παιδικό καρότσι, κατά την 
εκτέλεση υπεραστικών και ενδοκοινοτικών τακτικών 
και έκτακτων μεταφορών στο χώρο των αποσκευών 
σύμφωνα με το σημείο δ της παρούσας. 

β. ΜΕΤΑΚΙΝΗΣΗ ΜΕ ΖΩΑ 

- Η μεταφορά μικρών ζώων συντροφιάς με οδικά μέσα 
και μέσα σταθερής τροχιάς επιτρέπεται, με ευθύνη του 
επιβάτη και κατά την κρίση του οδηγού ή άλλου εντε¬ 
ταλμένου προσωπικού του μεταφορέα ανάλογα με τις 
συνθήκες πληρότητας του οχήματος/ συρμού και την 
ασφάλεια των επιβατών (με εξαίρεση τους σκύλους 
βοήθειας), εφόσον: 

• Είναι τοποθετημένα σε ασφαλές κλουβί μεταφοράς, 
κλειστού τύπου διαστάσεων έως 70εκ. χ 40εκ. χ 50εκ. 
για την περίπτωση των τακτικών αστικών γραμμών ή 
σε ασφαλές κλουβί μεταφοράς, κλειστού τύπου δια¬ 
στάσεων έως 50εκ. χ 40εκ. χ 35εκ. για την περίπτωση 
των υπεραστικών τακτικών καθώς και των έκτακτων 
γραμμών. 

• Συνοδεύονται από τον ιδιοκτήτη ή κάτοχό τους. 

• Ο ιδιοκτήτης ή κάτοχος του ζώου φέρει το ατομικό 
βιβλιάριο υγείας- διαβατήριο του ζώου. 

• Ο ιδιοκτήτης ή κάτοχος του ζώου βρίσκεται πλησίον 
αυτού και μεριμνούν για τη μη πρόκληση τραυματισμού 
ή όχλησης άλλων επιβατών. 

• Τα τοποθετούν στους ελεύθερους χώρους των οχη¬ 
μάτων/ συρμών, εκτός των διαδρόμων, των σημείων 
εισόδου- εξόδου των επιβατών και επικύρωσης των ει- 



12502 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σιτηρίων ούτως ώστε να μη διακυβεύεται η ασφαλής 
μετακίνηση των υπόλοιπων επιβατών. 

• Στην περίπτωση υπεραστικών και ενδοκοινοτικών 
τακτικών και έκτακτων μεταφορών πρέπει να μεταφέ- 
ρονται υποχρεωτικά εντός του χώρου των επιβατών 
και πάντως σε καμία απολύτως περίπτωση στο χώρο 
αποσκευών (περιλαμβανομένης της περίπτωσης ζώων 
μέσα σε δέματα). 

- Ειδικώς, οι σκύλοι βοήθειας, ήτοι οι εκπαιδευμένοι 
σκύλοι οδηγοί τυφλών και σκύλοι βοηθοί ατόμων με 
αναπηρίες, καθώς και οι σκύλοι που βρίσκονται στη 
διαδικασία εκπαίδευσης ως σκύλοι βοήθειας μεταφέ- 
ρονται ως εξής: 

• Χωρίς κλουβί μεταφοράς και χωρίς φίμωτρο, εφόσον 
φέρουν λουρί χειρισμού, ανεξάρτητα από το μέγεθος 
τους. 

• Ο χρήστης ή εκπαιδευτής, κατά περίπτωση, του σκύ¬ 
λου βοήθειας φέρει και επιδεικνύει, όποτε του ζητείται 
από τους Ελεγκτές Κομίστρου ή τους ειδικά εξουσι¬ 
οδοτημένους για το σκοπό αυτό υπαλλήλους, τα εκ 
του νόμου οριζόμενα παραστατικά που πιστοποιούν την 
επάρκεια εκπαίδευσής του ζώου (αν είναι εκπαιδευμένο 
ή τελεί υπό εκπαίδευση), την υγεία αυτού, όσο και ότι ο 
χρήστης ή εκπαιδευτής του σκύλου βοήθειας διαθέτει 
τη σχετική πιστοποίηση και αποδεικτικό χρήσης του 
ζώου. 

• Στην περίπτωση χρήστη ή εκπαιδευτή που είναι 
πολίτης της Ε.Ε. ή πολίτης τρίτης χώρας, αλλά μέ¬ 
νει στην Ελλάδα για βραχύ χρονικό διάστημα, τότε τα 
απαραίτητα πιστοποιητικά, όπως έχουν εκδοθεί από 
επίσημο φορέα ή υπηρεσία της χώρας προέλευσης, 
πρέπει να είναι μεταφρασμένα στην αγγλική γλώσσα. 
Σε περίπτωση μακροπρόθεσμης παραμονής του χρήστη 
ή εκπαιδευτή στην Ελλάδα (π.χ. λόγοι εργασίας, μόνιμη 
παραμονή κ.λπ.), τα ως άνω πιστοποιητικά πρέπει να εί¬ 
ναι επίσημα μεταφρασμένα στην ελληνική γλώσσα από 
τις Αρχές της Ελλάδας στο εξωτερικό (Πρεσβείες κ.λπ.), 
κατά τα οριζόμενα της ισχύουσας σχετικής νομοθεσίας. 

• Ο χρήστης ή εκπαιδευτής, κατά περίπτωση, του 
σκύλου βοήθειας οφείλει όπως μεριμνά για τη διατή¬ 
ρηση της καθαριότητας του οχήματος/ συρμού και για 
την ανεμπόδιστη διέλευση και κίνηση των υπόλοιπων 
επιβατών εντός του οχήματος/ συρμού. 

Επισημαίνεται ότι σε περίπτωση πρόκλησης ζημίας, 
εφαρμογή έχουν οι γενικότερες διατάξεις του Αστικού 
Κώδικα περί ευθύνης του κατόχου ζώου για ζημία που 
προκλήθηκε από αυτό σε τρίτον (άρθρο 924 ΑΚ). 

γ. ΜΕΤΑΦΟΡΑ ΠΟΔΗΛΑΤΟΥ 

1. Στις τακτικές αστικές γραμμές με οδικά μέσα και 
μέσα σταθερής τροχιάς επιτρέπεται, με ευθύνη του επι¬ 
βάτη και κατά την κρίση του οδηγού ή άλλου εντεταλμέ¬ 
νου προσωπικού του μεταφορέα ανάλογα με τις συνθή¬ 
κες πληρότητας του οχήματος/ συρμού και την ασφάλεια 
των επιβατών, η μεταφορά ποδηλάτων, ως εξής: 

- Στα λεωφορεία επιτρέπεται, αποκλειστικούς, η μετα¬ 
φορά αναδιπλούμενων (σπαστών) ποδηλάτων μεγέθους 
έως 20”. Για τη διασφάλιση της ασφαλούς μεταφοράς 
των επιβατών και για την αποφυγή οποιουδήποτε τραυ¬ 
ματισμού αυτών, τα εν λόγω ποδήλατα μεταφέρονται 
απαραιτήτως εντός ειδικής αποθηκευτικής τσάντας με¬ 
ταφοράς/ χειραποσκευής (μέγιστων διαστάσεων 33 χ 66 
χ 80εκατ., με ιμάντες ασφάλισης) από όπου δεν εξέχουν 
μηχανικά μέρη αυτών. 


- Στο Μετρό, τον Ηλεκτρικό Σιδηρόδρομο και το Τραμ 
επιτρέπεται η μεταφορά και συμβατικών ποδηλάτων, 
έως δύο (2) ανά συρμό. Οι ποδηλατιστές οφείλουν, κατά 
τη μετακίνησή τους στις αποβάθρες και γενικότερα 
σε όλους τους χώρους των σταθμών, να κυκλοφορούν 
πεζοί, να μη χρησιμοποιούν τις κυλιόμενες κλίμακες των 
σταθμών ενώ δύνανται να κάνουν χρήση των ανελκυ¬ 
στήρων. Η είσοδος αυτών στο συρμό γίνεται από την 
τελευταία θύρα. 

- Εάν οι συνθήκες μεταφοράς εντός του οχήματος/ 
συρμού δεν το επιτρέπουν, ο οδηγός δύναται όπως 
αρνηθεί την επιβίβαση ενός επιβάτη με ποδήλατο. 

- Κατά τις ημέρες και ώρες διεξαγωγής αθλητικών 
και άλλων εκδηλώσεων που λαμβάνουν χώρα πλησίον 
των γραμμών του Μετρό, του Ηλεκτρικού Σιδηρόδρομου 
και του Τραμ δεν επιτρέπεται η μεταφορά ποδηλάτων 
λόγω της μεγάλης επιβατικής κίνησης στους συρμούς 
και τις αποβάθρες. 

Σε κάθε περίπτωση, οι κάτοχοι των μεταφερόμενων 
ποδηλάτων (αναδιπλούμενων και μη) οφείλουν: 

• Να βρίσκονται πλησίον αυτών και να μεριμνούν για 
τη μη πρόκληση τραυματισμού ή όχλησης άλλων επι¬ 
βατών. 

• Να τα τοποθετούν στους ελεύθερους χώρους των 
οχημάτων/ συρμών, εκτός των διαδρόμων, των σημεί¬ 
ων εισόδου- εξόδου των επιβατών και επικύρωσης των 
εισιτηρίων ούτως ώστε να μη διακυβεύεται η ασφαλής 
μετακίνηση των υπόλοιπων επιβατών. 

• Να δίνουν προτεραιότητα στα άτομα με αναπηρίες 
και άτομα με μειωμένη κινητικότητα, τους ηλικιωμένους 
και γενικά στα άτομα που έχουν ανάγκη ιδιαίτερης προ¬ 
σοχής και να μην παρεμποδίζουν την πρόσβασή αυτών 
στους σταθμούς και τους συρμούς. 

2. Στις υπεραστικές και ενδοκοινοτικές τακτικές και 
έκτακτες γραμμές επιτρέπεται, η μεταφορά ποδηλάτων, 
στο χώρο των αποσκευών, σύμφωνα με το σημείο δ.2. 
του παρόντος Κανονισμού. 

δ. ΜΕΤΑΦΟΡΑ ΑΠΟΣΚΕΥΩΝ ΚΑΙ ΛΟΙΠΩΝ ΑΝΤΙΚΕΙΜΕΝΩΝ 

1. Στις τακτικές αστικές γραμμές με οδικά μέσα και 
μέσα σταθερής τροχιάς επιτρέπεται, με ευθύνη του 
επιβάτη και κατά την κρίση του οδηγού ή άλλου εντε¬ 
ταλμένου προσωπικού του μεταφορέα ανάλογα με τις 
συνθήκες πληρότητας του οχήματος/ συρμού και την 
ασφάλεια των επιβατών, η μεταφορά αποσκευών και 
λοιπών αντικειμένων, ως εξής: 

• Αποσκευές μικρών διαστάσεων (χειραποσκευές, 
σακίδια κ.λπ.) θα πρέπει να κρατούνται ανά χείρας, να 
μη φέρονται στους ώμους ούτε να τοποθετούνται στα 
καθίσματα. 

• Οι διαστάσεις των μεγαλύτερων αποσκευών δεν 
πρέπει να ξεπερνούν τα 100εκ χ 60εκ χ 25 εκ, το βάρος 
τους τα 25 Κρ ενώ το μήκος λοιπών μεταφερόμενων 
αντικειμένων δεν πρέπει να ξεπερνά το 1,70μ. 

• Στα λεωφορεία, η επιβίβαση/ αποβίβαση επιβατών 
με αποσκευές γίνεται μόνο από τη μεσαία (-ες) θύρα 
(-ες). 

• Στα λεωφορεία, ο μέγιστος επιτρεπόμενος αριθμός 
μεταφερόμενων «καροτσιών λαϊκής» είναι δύο (2) για τα 
κανονικά και αρθρωτά λεωφορεία και τα ηλεκτροκίνητα 
λεωφορεία (τρόλεϊ) και ένα (1) για τα ΜΙΩΙ λεωφορεία. 

• Οι αποσκευές και τα λοιπά μεταφερόμενα αντι¬ 
κείμενα πρέπει να τοποθετούνται στους ελεύθερους 

χώρους των οχημάτων/ συρμών, εκτός των διαδρόμων, 
των σημείων εισόδου - εξόδου των επιβατών και επικύ¬ 
ρωσης των εισιτηρίων ούτως ώστε να μη διακυβεύεται 
η ασφαλής μετακίνηση των υπόλοιπων επιβατών. 

• Οι κάτοχοι των αποσκευών οφείλουν να βρίσκονται 
πλησίον αυτών και να μεριμνούν για τη μη πρόκληση 
τραυματισμού ή όχλησης άλλων επιβατών. 

• Δεν επιτρέπεται η μεταφορά επικίνδυνων, εύφλε¬ 
κτων αιχμηρών, δηλητηριωδών, ρυπαρών ή δύσοσμων 
υλών, υλικών και και, εν γένει, αντικειμένων επικίνδυνων 
για τη σωματική ακεραιότητα των επιβατών. 

• Εάν οι συνθήκες μεταφοράς εντός του οχήματος δεν 
το επιτρέπουν, ο οδηγός δύναται όπως αρνηθεί την επι¬ 
βίβαση ενός επιβάτη με αποσκευές ή λοιπά αντικείμενα. 

2. Στις υπεραστικές και ενδοκοινοτικές τακτικές και 
έκτακτες γραμμές επιτρέπεται, με ευθύνη του επιβάτη 
και κατά την κρίση του οδηγού ή άλλου εντεταλμένου 
προσωπικού του μεταφορέα, η μεταφορά αποσκευών 
και λοιπών αντικειμένων, ως εξής: 

• Οι αποσκευές επιβατών, συμπεριλαμβανομένων 
ποδηλάτων, βρεφικών / παιδικών καροτσιών, δεμάτων, 
τοποθετούνται στο χώρο αποσκευών του λεωφορείου. 

• Αποσκευές μικρών διαστάσεων (χειραποσκευές, 
σακίδια κ.λπ.) θα πρέπει για την ασφάλεια των επιβαι- 
νόντων να μην κρατούνται ανά χείρας, αλλά να τοπο¬ 
θετούνται στα ειδικά ράφια αποσκευών που διαθέτει 
το λεωφορείο. 

• Δεν επιτρέπεται η μεταφορά επικίνδυνων, εύφλε¬ 
κτων αιχμηρών, δηλητηριωδών, ρυπαρών ή δύσοσμων 
υλών, υλικών και, εν γένει, αντικειμένων επικίνδυνων για 
τη σωματική ακεραιότητα των επιβατών. 

• Η μεταφορά ασυνόδευτων αποσκευών επιτρέπεται 
στις υπεραστικές τακτικές γραμμές. 

3. Σε κάθε περίπτωση, οι μεταφορείς δεν ευθύνονται 
για την κλοπή ή απώλεια προσωπικών αντικειμένων των 
επιβατών κατά την διάρκεια της μεταφοράς. 

Άρθρο 5 

Υποχρεώσεις Μεταφορέων 

Ο προγραμματισμός, η οργάνωση και η εκτέλεση, 
κατά πεδίο αρμοδιότητας, ποιοτικών, αξιόπιστων και 
αποδοτικών συγκοινωνιακών υπηρεσιών με οδικά μέσα 
μεταφοράς και μέσα σταθερής τροχιάς που όχι μόνο 
εξυπηρετούν κατά τον βέλτιστο τρόπο το κοινωνικό 
σύνολο αλλά, παράλληλα, ενισχύουν την αποτελεσματι- 
κότητα και τη βιωσιμότητα των επιβατικών μεταφορών, 
αποτελεί υποχρέωση όλων των μεταφορέων που εμπί¬ 
πτουν στο πεδίο εφαρμογής του παρόντος Κανονισμού. 

1. Η εκτέλεση τακτικών αστικών μεταφορών με οδικά 
μέσα μεταφοράς και μέσα σταθερής τροχιάς πραγμα¬ 
τοποιείται ως εξής: 

α. Για την Περιφέρεια Αττικής, όπως αυτή ορίζεται στο 
Ν. 3852/2010 (Α' 87) πλην της Π.Ε. Νήσων, ο προγραμμα¬ 
τισμός, η οργάνωση και η εκτέλεση του συγκοινωνιακού 
έργου - με μέσα μαζικής μεταφοράς [θερμικά λεωφο¬ 
ρεία, ηλεκτροκίνητα λεωφορεία (τρόλεϊ), αστικούς σι¬ 
δηρόδρομους, τροχιόδρομους-τραμ-μετρό] αποτελεί, 
σύμφωνα με την περίπτωση (α) της παραγράφου 2 του 
άρθρου 4 του Ν. 3920/2011, υποχρέωση των εταιρειών 
παροχής συγκοινωνιακού έργου (Ε.Π.Σ.Ε.), ήτοι των εται¬ 
ρειών «Οδικές Συγκοινωνίες Α.Ε.» (Ο.ΣΥ.) και «Σταθερές 
Συγκοινωνίες Α.Ε.» (ΣΤΑ.ΣΥ.), καθώς και όλων των πα¬ 
ροχών δημόσιας συγκοινωνίας που λειτουργούν στην 


Περιφέρεια Αττικής, στους οποίους συμπεριλαμβάνονται 
και οι φορείς των Οργανισμών Τοπικής Αυτοδιοίκησης 
που εκτελούν συγκοινωνιακό έργο και τα Κοινά Ταμεία 
Εισπράξεων Λεωφορείων (ΚΤΕΛ) ή οποιοσδήποτε άλλος 
φορέας που θα παρέχει στο μέλλον έργο δημόσιων συ¬ 
γκοινωνιών. Σε κάθε περίπτωση, σύμφωνα με την παρά¬ 
γραφο 1 του άρθρου 4 του Ν. 3920/2011, ο στρατηγικός 
και επιχειρησιακός σχεδιασμός, ο συντονισμός και ο 
έλεγχος του συγκοινωνιακού έργου που εκτελείται από 
τις Ε.Π.Σ.Ε. ανήκουν στον Ο.Α.Σ.Α. 

β. Γ ια την περιοχή της Θεσσαλονίκης η εκτέλεση του 
συγκοινωνιακού έργου έχει, σύμφωνα με τις διατάξεις 
του Ν.δ. 3721/1957 (Α' 142) και του Ν. 2898/2001 (Α' 71), 
ανατεθεί στον Οργανισμό Αστικών Συγκοινωνιών Θεσ¬ 
σαλονίκης (Ο.Α.Σ.Θ.) και υλοποιείται σύμφωνα με τα 
οριζόμενα της σύμβασης αυτού με το Ελληνικό Δημόσιο, 
όπως κάθε φορά ισχύει. 

γ. Γ ια αστικές περιοχές εκτός Περιφέρειας Αττικής και 
νομού Θεσσαλονίκης η αστική συγκοινωνία εκτελείται 
στο πλαίσιο του Ν. 2963/2001 (Α' 268) από Κοινά Ταμεία 
Εισπράξεων Λεωφορείων (ΚΤΕΛ) και ΚΤΕΛ Α.Ε. καθώς 
και τη Δημοτική Επιχείρηση Συγκοινωνιών «ΡΟΔΑ» και 
τη δημοτική επιχείρηση συγκοινωνιών Κω. 

δ. Γ ια την εκτέλεση Δημοτικής Συγκοινωνίας αρμο¬ 
διότητα έχουν οι Οργανισμοί Τοπικής Αυτοδιοίκησης 
Α' βαθμού. 

ε. Στον παρόντα Κανονισμό εμπίπτουν και λοιποί φο¬ 
ρείς που θα παρέχουν στο μέλλον υπηρεσίες αστικών 
συγκοινωνιών. 

2. Οι μεταφορείς που εκτελούν τακτικές αστικές με¬ 
ταφορές με οδικά μέσα μεταφοράς και μέσα σταθερής 
τροχιάς, υποχρεούνται όπως: 

α. Παρέχουν αξιόπιστες συγκοινωνιακές υπηρεσίες 
με τα Λεωφορεία (θερμικά και ηλεκτροκίνητα- τρόλεϊ), 
Ηλεκτρικό Σιδηρόδρομο, Μετρά και Τραμ αντίστοιχα, 
με βάση τα προγραμματισμένα και ανακοινωμένα στο 
κοινό δρομολόγια. 

β. Εφαρμόζουν απλές και σαφείς διοικητικές διαδικα¬ 
σίες και να τις καθιστούν γνωστές στο ευρύ κοινό με 
κάθε τρόπο, ώστε να διευκολύνεται η συναλλαγή των 
πολιτών με αυτές. 

γ. Εισπράττουν τα εκ της οικείας νομοθεσίας καθο¬ 
ρισμένα αντίτιμα εισιτηρίων και αναρτούν σε εμφανή 
θέση το ισχύον τιμολόγιο. Με την επιφύλαξη μειωμένων 
κομίστρων για κοινωνικούς λόγους, το αντίτιμο εισιτη¬ 
ρίου και γενικά οι όροι σύμβασης που εφαρμόζονται 
προσφέρονται στο ευρύ κοινό χωρίς καμία άμεση ή 
έμμεση διάκριση λόγω της εθνικότητας του επιβάτη, ή 
του τόπου εγκατάστασης του συγκοινωνιακού φορέα ή 
των πωλητών εισιτηρίων (πρακτόρων), ή της μεταφοράς 
ατόμων με αναπηρία ή μειωμένης κινητικότητας. 

δ. Διαθέτουν μηχανισμό διεκπεραίωσης καταγγελιών 
για την παραβίαση δικαιωμάτων και υποχρεώσεων όπως 
προκύπτουν από τον παρόντα Κανονισμό Δικαιωμάτων 
των Επιβατών. Τα αρμόδια όργανα εξετάζουν τις αναφο¬ 
ρές- καταγγελίες σύμφωνα με τα οριζόμενα του άρθρου 
6 της παρούσας υ.α. και τηρούν τις αναφερόμενες σε 
αυτό προθεσμίες αναφορικά με την ενημέρωση του 
καταγγέλλοντα. 

ε. Διαθέτουν μηχανισμό ανταπόκρισης σε παράπονα, 
αιτήματα ή διαμαρτυρίες πολιτών/ επιβατών σχετικά με 
το παρεχόμενο μεταφορικό έργο, σε τυχόν υποδείξεις 
για τη βελτίωση και αναβάθμιση των παρεχόμενων υπη- 

ρεσιών μεταφοράς και απαντούν εγκαίρως και εντός 
διμήνου. 

στ. Θέτουν σε κυκλοφορία τα απαιτούμενα οχήματα 
και συρμούς σύμφωνα με το, κάθε φορά, εγκεκριμένο 
από το αρμόδιο όργανο πρόγραμμα δρομολόγησης. 

ζ. Μεριμνούν για τη διάθεση στο επιβατικό κοινό των 
εισιτηρίων, των καρτών απεριορίστων διαδρομών και 
των λοιπών καθοριζομένων τύπων κομίστρου, μέσω 
καταστημάτων πώλησης, εκδοτηρίων, εκδοτικών μη¬ 
χανημάτων, κ.λ.π., λαμβάνοντας κάθε εφικτό μέτρο για 
τη διάθεση στο επιβατικό κοινό και εύρεση και χρήση 
απ’ αυτό, των εισιτηρίων και λοιπών τύπων κομίστρου. 

η. Εξασφαλίζουν όλες εκείνες τις παραμέτρους που 
προσθέτουν αξία στις προσφερόμενες υπηρεσίες με¬ 
ταφοράς, ως ακολούθως: 

I. Σε ό,τι αφορά την ενημέρωση, πληροφόρηση, εξυπη¬ 
ρέτηση του επιβατικού κοινού και διαφύλαξη ασφάλειας 
και υγιεινής, υποχρεούνταί: 

- Να εξυπηρετούν το κοινό και να εκτελούν το συγκοι¬ 
νωνιακό έργο με τα οχήματα όπως ο νόμος, οι συμφω¬ 
νίες με το Δημόσιο και σχετικές αποφάσεις αρμοδίων 
οργάνων ορίζουν. 

- Να λαμβάνουν έγκαιρα, σε περιπτώσεις βλαβών, όλα 
τα απαραίτητα μέτρα, ώστε να αποκαθίσταται, το συ¬ 
ντομότερο δυνατό, η ομαλή λειτουργία του δικτύου για 
το οποίο είναι αρμόδιες και να διευκολύνεται η ομαλή 
εκτέλεση των δρομολογίων. 

- Να συντηρούν συστηματικά το τροχαίο υλικό και να 
διαθέτουν προς τούτο όλες τις αναγκαίες υποστηρικτι¬ 
κές υπηρεσίες και εγκαταστάσεις (υποδομές), ώστε να 
διασφαλίζεται η ασφαλής και άνετη μετακίνηση των 
επιβατών. 

- Να διαφυλάσσουν συνθήκες υγιεινής και ασφάλειας 
κατά την μετακίνηση των επιβατών. Προς αποφυγή, δε, 
προφανούς κινδύνου μετάδοσης νοσημάτων σε τρίτους, 
η είσοδος στους χώρους, τα μέσα και στις υποδομές 
των Αστικών Συγκοινωνιών δεν επιτρέπεται σε άτομα 
με ακάλυπτα τραύματα ή πληγές και το προσωπικό των 
Αστικών Συγκοινωνιών δικαιούται να απομακρύνει από 
τους παραπάνω χώρους τα εν λόγω άτομα. 

- Να φροντίζουν για την καθαριότητα και την υγιεινή 
των οχημάτων/συρμών που τίθενται στην κυκλοφορία, 
καθώς και των χώρων που χρησιμοποιούνται από το 
κοινό (σταθμοί). 

- Να μεριμνούν για την ασφαλή μετακίνηση των επι¬ 
βατών απαγορεύοντας τη μεταφορά εύφλεκτων και 
εκρηκτικών υλών. 

- Να τηρούν τους κανόνες μεταφοράς και ασφάλει¬ 
ας, καθώς επίσης και τους σχετικούς κανονισμούς που 
ισχύουν σε κάθε περίπτωση. 

- Να παρέχουν υπηρεσίες εντοπισμού απολεσθέντων 
αντικειμένων. 

- Να απαγορεύουν τη μεταφορά παιδιών ηλικίας μέχρι 
έξι (6) ετών χωρίς συνοδό. 

- Μεριμνούν ώστε οι οδηγοί να εκτελούν όλα τα προ¬ 
γραμματισμένα δρομολόγια σύμφωνα με το εγκεκριμένο 
κάθε φορά πρόγραμμα και, στην περίπτωση έκτακτων 
καταστάσεων (όπως κυκλοφοριακή συμφόρηση, βλάβη 
λεωφορείου, κ.λπ.), σύμφωνα με τις οδηγίες των αρμο¬ 
δίων οργάνων (Σταθμάρχης, κ.λπ.). 

- Μεριμνούν ούτως ώστε όλα τα οχήματα και οι συρμοί 
να παρέχουν την απαιτούμενη, από τις κείμενες διατά¬ 
ξεις, άνεση και ασφάλεια μετακίνησης των επιβατών. 


- Διαθέτουν όλες τις απαραίτητες υποστηρικτικές 
υπηρεσίες και εγκαταστάσεις, ανταλλακτικά και λοιπά 
υλικά και μεριμνά για την επιμελή και σύμφωνα με τους 
κανόνες της τεχνικής συντήρηση και επισκευή των λε¬ 
ωφορείων, για την ασφαλή κυκλοφορία αυτών και για 
να ελαχιστοποιούνται οι απώλειες δρομολογίων λόγω 
βλάβης. 

- Μεριμνούν ούτως ώστε τα λεωφορεία, σταθμεύουν 
παρά μόνο στις προκαθορισμένες, προς τούτο στάσεις, 
με εξαίρεση λόγους ανωτέρας βίας. 

- Μεριμνούν ούτως ώστε τα λεωφορεία σταθμεύουν 
τον απαραίτητο χρόνο πλησίον των πεζοδρομίων, για 
την ασφαλή επιβίβαση - αποβίβαση των επιβατών. 

- Μεριμνούν ούτως ώστε οι στάσεις και οι σταθμοί 
φέρουν απαραιτήτως πινακίδες με πληροφοριακά στοι¬ 
χεία των διερχόμενων γραμμών, ενώ δύναται να είναι και 
ηλεκτρονικές, δια των οποίων παρέχονται πληροφορίες 
ως προς το χρόνο διέλευσης των λεωφορείων και των 
συρμών (τηλεματικές έξυπνες στάσεις και πληροφορι¬ 
ακές πινακίδες). 

- Να πληροφορούν, έγκαιρα και με κάθε δυνατό τρόπο 
το κοινό για τις έκτακτες ή προσωρινές αλλαγές που 
συμβαίνουν στο δίκτυο του Μέσου για το οποίο είναι 
αρμόδιες. 

- Να τηρούν ενημερωτικούς πίνακες με χρήσιμες πλη¬ 
ροφορίες σε σημεία προσπελάσιμα από το κοινό στα 
οχήματα/συρμούς και στους σταθμούς. 

- Να αναρτούν σε κάθε σταθμό πίνακες με τους χρό¬ 
νους διέλευσης από το σταθμό του πρώτου και τελευ¬ 
ταίου δρομολογίου, καθώς και τις συχνότητες δρομο¬ 
λογίων καθ’ όλη τη διάρκεια της ημέρας. 

- Να έχουν αναρτημένο στα σημεία πώλησης εισι¬ 
τηρίων και έκδοσης μηνιαίων καρτών το πρόγραμμα 
λειτουργίας του κάθε σημείου και να τηρούν το πρό¬ 
γραμμα αυτό. 

- Να μεριμνούν για την ευκρινή εμφάνιση του αριθμού 
και της ονομασίας της γραμμής στις εμπρόσθιες, οπί¬ 
σθιες και πλαϊνές πινακίδες των οχημάτων και συρμών, 
όπου αυτές υπάρχουν. 

- Να παρέχουν ενημέρωση σχετικά με το ωράριο λει¬ 
τουργίας των συγκοινωνιών, όπως αυτό καθορίζεται 
ανά μεταφορικό μέσο και ανά γραμμή από τα αρμόδια 
όργανα, καθώς και σχετικά με τα δρομολόγια και τη 
συχνότητα αυτών. Για το σκοπό αυτό, τα ακριβή δρο¬ 
μολόγια των λεωφορείων, τρόλεϊ, ηλεκτρικού, μετρό 
και τραμ, τα πρώτα και τα τελευταία δρομολόγια των 
γραμμών του ηλεκτρικού, μετρό, τραμ, καθώς και οι 
συχνότητες διέλευσης των συρμών αναρτώνται στις 
ιστοσελίδες των φορέων, όπου υφίστανται καθώς και 
στις αφετηρίες και τα τέρματα των γραμμών και στους 
πίνακες δρομολογίων στους σταθμούς του ηλεκτρι- 
κού-μετρό και τις στάσεις του τραμ και στους πίνακες 
δρομολογίων στους σταθμούς του ηλεκτρικού-μετρό 
και τις στάσεις του τραμ. Ενημέρωση για τα δρομολό¬ 
για όλων των συγκοινωνιακών μέσων πρέπει παρέχεται 
από σχετικό τηλεφωνικό Πληροφοριακό Κέντρο ή συ¬ 
γκεκριμένη τηλεφωνική γραμμή που θα πρέπει να είναι 
γνωστή στο κοινό. 

- Να παρέχουν μέσω διαδικτύου ενημέρωση, σχετικά 
με τους τρόπους επικοινωνίας με τα αρμόδια, ανά μετα¬ 
φορικό μέσο, γραφεία απολεσθέντων αντικειμένων, τα 
ωράρια λειτουργίας αυτών καθώς και κάθε άλλη σχε¬ 
τική λεπτομέρεια για τον εντοπισμό και την παραλαβή 

των εν λόγω αντικειμένων. Γενικώς, τα αντικείμενα που 
ανευρίσκονται από το προσωπικό των μεταφορέων ή 
παραδίδονται σε αυτούς από άλλους επιβάτες φυλάσ¬ 
σονται από τις αρμόδιες υπηρεσίες απολεσθέντων και 
παραδίδονται στους δικαιούχους όταν ζητηθούν. 

- Να παρέχουν ενημέρωση μέσω διαδικτύου αλλά και 
με ανακοινώσεις σε σταθμούς/στάσεις και μέσα μετα¬ 
φοράς αναφορικά με τα επιβαλλόμενα πρόστιμα σε 
περίπτωση παράβασης των ισχυουσών διατάξεων περί 
σύννομης μεταφοράς με καταβολή νόμιμου κομίστρου, 
τους τρόπους και τα σημεία αποπληρωμής των προ¬ 
στίμων καθώς και κάθε άλλη σχετική λεπτομέρεια για 
τη διαδικασία ελέγχου και τα παρεπόμενα πρόστιμα. 

- Να παρέχουν πληροφόρηση δια συστήματος τηλε¬ 
ματικής εντός των λεωφορείων με την ανακοίνωση της 
επόμενης στάσης, ως και με την εγκατάσταση επαρκούς 
αριθμού τηλεματικών έξυπνων στάσεων σε σημαντικές 
στάσεις του οδικού δικτύου, δια των οποίων ανακοινώ¬ 
νεται η ώρα διέλευσης των λεωφορείων, εφόσον έχουν 
εγκαταστήσει και λειτουργούν τέτοιο. 

- Τοποθετούν σε εμφανή σημεία μέσα στα λεωφορεία 
και στους σταθμούς έντυπα ενημέρωσης των επιβατών, 
στα οποία αναγράφονται γενικές ή ειδικές χρήσιμες 
πληροφορίες ή οδηγίες προς τους επιβάτες, σχετικές με 
την παρεχόμενη εξυπηρέτηση, την κίνηση οχημάτων και 
συρμών, θέματα ασφάλειας των μετακινήσεων, καθώς 
και άλλα χρήσιμα στοιχεία επικοινωνίας και εξυπηρέ¬ 
τησής τους. 

- Να παρέχουν έγκυρη πληροφόρηση για τις υπηρε¬ 
σίες που προσφέρουν μέσω των διαδικτυακών τους 
τόπων, καθώς επίσης και να ενημερώνουν το επιβατικό 
κοινό εγκαίρως και με κάθε πρόσφορο τρόπο για τυ¬ 
χόν αλλαγές που αφορούν τα Μέσα για τα οποία είναι 
αρμόδιες, π.χ. με ανακοινώσεις στα Μ.Μ.Ε., στις οικείες 
ιστοσελίδες, στους χώρους που είναι προσπελάσιμοι 
από το επιβατικό κοινό (σταθμοί, στάσεις, εκδοτήρια, 
σταθμαρχεία) και εντός των οχημάτων/ συρμών. 

- Να μεριμνούν ώστε οι επιβάτες να διαθέτουν κα¬ 
τάλληλες και κατανοητές πληροφορίες, ει δυνατόν σε 
προσιτή μορφή από άτομα με αναπηρία ή με μειωμένη 
κινητικότητα, σχετικά με τα δικαιώματα που έχουν και 
ειδικά αυτά που υφίστανται δυνάμει του Κανονισμού 
181/2011καθώς και των στοιχείων επικοινωνίας του εθνι¬ 
κού φορέα ελέγχου εφαρμογής του ίδιου αυτού Κανο¬ 
νισμού, όπως αυτή ορίζεται στο άρθρο 9 της παρούσας 
υ.α. Η εν λόγω πληροφόρηση παρέχεται στους επιβάτες 
στους τερματικούς σταθμούς αλλά και μέσω διαδικτύου. 

- Οι μεταφορείς είναι υπεύθυνοι για την παροχή επαρ¬ 
κούς πληροφόρησης του κοινού, ει δυνατόν σε προσιτή 
μορφή, καθ’ όλη τη διάρκεια της διαδρομής σε γενικά 
θέματα που αφορούν τη λειτουργία των συγκοινωνια¬ 
κών μέσων της αρμοδιότητας του και ενημερώνουν τους 
πολίτες με τους ακόλουθους τρόπους: 

- Μέσω των Μ.Μ.Ε. για κάθε θέμα μείζονος σημασίας 
που αφορά το σύστημα των Αστικών Συγκοινωνιών της 
περιοχής που εξυπηρετούν. 

- Μέσω του διαδικτυακού τους τόπου. 

- Μέσω του τηλεφωνικού πληροφοριακού κέντρου ή 
συγκεκριμένης τηλεφωνικής γραμμής. 

- Μέσω του έντυπου πληροφοριακού υλικού που εκ- 
δίδεται και διανέμεται δωρεάν. 

- Με πίνακες δρομολογίων σε στάσεις και αφετηρίες/ 
τέρματα λεωφορείων και τρόλεϊ. 


- Με ειδικούς χάρτες μετεπιβιβάσεων που βρίσκονται 
στους σταθμούς του ηλεκτρικού σιδηροδρόμου και του 
μετρό και διευκολύνουν τη συνδυασμένη χρήση των 
Δημόσιων Μέσων Μεταφοράς. 

Ειδικότερα για το μετρό, τον ηλεκτρικό και το τραμ, 
πρέπει να υπάρχουν επικαιροποιημένα: 

• Εντός των σταθμών του ηλεκτρικού και του μετρό 
και σε εμφανή θέση: 

- Πίνακες δρομολογίων (τουλάχιστον του πρώτου και 
του τελευταίου) και των συχνοτήτων διέλευσης των 
συρμών. 

- Πίνακες με γενικές πληροφορίες για τα εισιτήρια, 
τις κάρτες απεριορίστων διαδρομών και τη λειτουργία 
των γραμμών. 

• Εντός των συρμών: 

- Σχεδιάγραμμα του δικτύου του ηλεκτρικού σιδηρο¬ 
δρόμου και του μετρό. 

- Σύστημα ηχητικής αναγγελίας του επόμενου σταθ¬ 
μού. 

• Στις αποβάθρες των στάσεων του Τραμ και σε εμ¬ 
φανή θέση: 

- Ηλεκτρονικοί πίνακες δρομολογίων και χρόνων δι¬ 
έλευσης των συρμών. 

- Πίνακες των διαδρομών και στάσεων των γραμμών, 
καθώς και πληροφορίες σχετικά με τα ισχύοντα εισι¬ 
τήρια. 

• Εντός των οχημάτων του Τραμ: 

- Σύστημα οπτικής και ηχητικής αναγγελίας της επό¬ 
μενης στάσης στα ελληνικά και στα αγγλικά. 

- Σχεδιάγραμμα του δικτύου του Τραμ. 

II. Σε ό,τι αφορά την εξυπηρέτηση των ατόμων με 
αναπηρία και ατόμων με μειωμένη κινητικότητα, υπο- 
χρεούνταί: 

- Να λαμβάνουν μέτρα που να διασφαλίζουν την 
προσβασιμότητα στα συγκοινωνιακά μέσα ατόμων με 
αναπηρία και μειωμένη κινητικότητα και γενικά όσων 
χρειάζονται βοήθεια (π.χ. γυναίκες σε κατάσταση εγκυ¬ 
μοσύνης, ανάπηροι, υπερήλικες, μικρά παιδιά) και να 
ενθαρρύνουν τη χρήση των Αστικών Συγκοινωνιών από 
τα άτομα αυτά. 

- Να μεριμνούν για λειτουργία των υποδομών που 
υπάρχουν στο δίκτυο του Μέσου για το οποίο είναι αρ¬ 
μόδιες, καθώς και στις οικείες εγκαταστάσεις υποδοχής 
κοινού, ώστε να είναι εφικτή η προσβασιμότητα από 
άτομα με αναπηρία, μειωμένη κινητικότητα και χρήζοντα 
βοήθειας (π.χ. γυναίκες σε κατάσταση εγκυμοσύνης, 
ανάπηροι, υπερήλικες, μικρά παιδιά) και να ενημερώνουν 
το κοινό όταν δεν είναι δυνατή η επιβίβαση/αποβίβαση/ 
μετακίνηση του ατόμου με αναπηρία ή μειωμένη κινη¬ 
τικότητα κατά τρόπο ασφαλή και λειτουργικά εφικτό. 

- Να φροντίζουν για τη σήμανση θέσεων εντός των 
οχημάτων και βαγονιών για τα παραπάνω άτομα. 

- Να μεριμνούν ώστε τα άτομα αυτά να συμμορφώνο¬ 
νται με τις ισχύουσες απαιτήσεις ασφαλείας που ορίζει 
το διεθνές, ευρωπαϊκό ή εθνικό δίκαιο ή τις απαιτήσεις 
υγείας και ασφάλειας που ορίζουν οι αρμόδιες αρχές. 

- Να θεσπίζουν οδηγίες και διαδικασίες κατάρτισης 
του προσωπικού που έχει άμεση επαφή με το επιβατικό 
κοινό για την ευαισθητοποίηση σε θέματα αναπηρίας, 
όπως περιγράφεται στο μέρος α’ του Παραρτήματος 
IV του παρόντος Κανονισμού. 

III. Το προσωπικό κίνησης των μεταφορέων (οδηγοί και 
ηλεκτροδηγοί, σταθμάρχες, επόπτες, εκδότες, ελεγκτές 

κομίστρου και το προσωπικό ασφαλείας) που καθημερι¬ 
νώς συνδιαλέγεται με το επιβατικό κοινό υποχρεούται, 
κατά την εκτέλεση των καθηκόντων του σε συνάρτηση 
με τους ισχύοντες κάθε φορά Κανονισμούς Εσωτερικής 
Λειτουργίας και Οργάνωσης, όπως: 

- Επιδεικνύει άριστη συμπεριφορά και τον αρμόζοντα 
σεβασμό κατά την επικοινωνία του με τους επιβάτες 
και το κοινό γενικότερα και να θέτει στη διάθεση του 
ενδιαφερομένου επιβάτη τον Αριθμό Μητρώου του, όταν 
αυτό του ζητείται. 

- Συμπεριφέρεται με ευγένεια και να παρέχει κάθε 
δυνατή πληροφορία σχετική με τη συγκοινωνία. 

- Καταβάλλει, στο πλαίσιο της υπάρχουσας τεχνικής 
δυνατότητας του αντίστοιχου μέσου, κάθε δυνατή προ¬ 
σπάθεια για την εξυπηρέτηση του επιβατικού κοινού 
και ιδιαίτερα των ατόμων με μειωμένη κινητικότητα και 
γενικά όσων χρήζουν βοήθειας. 

-Έχει ευπρεπή εμφάνιση και να φέρει ανελλιπώς στο¬ 
λή και διακριτικά όπου οι κανονισμοί το ορίζουν. 

- Εφαρμόζει την απαγορευτική διάταξη σχετικά με το 
κάπνισμα, την ακρόαση ατομικής μουσικής και τη χρή¬ 
ση κινητού τηλεφώνου, πλην του υπηρεσιακού κινητού 
για την πλήρωση υπηρεσιακών και μόνον αναγκών και 
πάντα με την χρήση ασύρματου ακουστικού. 

Ειδικότερα, ανά κατηγορία Προσωπικού Κίνησης: 

• Οι οδηγοί/ηλεκτροδηγοί υποχρεούνται, κατά περί¬ 
πτωση, όπως: 

- Τηρούν τους κανόνες οδικής κυκλοφορίας και να 
σταθμεύουν ακριβώς στα σημεία που έχουν τοποθετη¬ 
θεί οι πινακίδες των στάσεων. 

- Επιδεικνύουν σωστή οδηγική συμπεριφορά και να 
φροντίζουν με υπευθυνότητα και συνέπεια για την 
ασφαλή και άνετη μετακίνηση των επιβατών. 

- Ενημερώνουν το κοινό για έκτακτες και προσωρινές 
αλλαγές που αφορούν τη συγκοινωνιακή γραμμή στην 
οποία εργάζονται. 

- Μεριμνούν για την τήρηση ικανοποιητικής θερμο¬ 
κρασίας εντός των οχημάτων/συρμών που διαθέτουν 
κλιματισμό, ώστε για μεν την θερινή περίοδο η ψύξη να 
ενεργοποιείται όταν η εσωτερική θερμοκρασία φθάνει 
τους 28ο 0, για δε την χειμερινή η θέρμανση να ενεργο¬ 
ποιείται όταν η θερμοκρασία πέσει κάτω από τους 15ο 0. 

- Εκτελούν όλα τα προγραμματισμένα δρομολόγια 
σύμφωνα με το εγκεκριμένο κάθε φορά πρόγραμμα 
και, στην περίπτωση έκτακτων καταστάσεων (όπως 
κυκλοφοριακή συμφόρηση, βλάβη λεωφορείου, κ.λπ.), 
σύμφωνα με τις οδηγίες των αρμοδίων οργάνων (Σταθ- 
μάρχης, κ,λπ.). 

- Σταματούν το λεωφορείο, για επιβίβαση ή αποβί¬ 
βαση επιβατών, στα σημεία που έχουν τοποθετηθεί οι 
πινακίδες στάσεων και να φροντίζουν για την επιβίβαση 
ή αποβίβαση του επιβατικού κοινού με την ενδεδειγ- 
μένη προσοχή και ασφάλεια, ιδιαίτερα στα άτομα με 
αναπηρίες ή άλλα εμποδιζόμενα άτομα. Στα ως άνω 
καθήκοντα βασικό στοιχείο αποτελεί η υποχρέωση του 
οδηγού να μην κινεί το λεωφορείο με ανοιχτή πόρτα, 
ως και να μην ανοίγει τη πόρτα για αποβίβαση επιβα¬ 
τών προ της ακινητοποίησης του λεωφορείου ή να μην 
ξεκινά πριν αποβιβαστούν ή επιβιβαστούν οι επιβάτες 
και κλείσει τις πόρτες. 

- Τηρούν τις γενικότερες διατάξεις του Κ.Ο.Κ. κατά 
την οδήγηση του λεωφορείου , αποφεύγουν αδικαιο¬ 
λόγητους ελιγμούς, υψηλές ταχύτητες, ως και απότομα 


φρεναρίσματα ή ξεκινήματα και γενικώς οδηγούν το 
λεωφορείο με την ενδεδειγμένη και πρέπουσα σύνεση, 
ασφάλεια και ταχύτητα, ώστε η εκτέλεση του δρομο¬ 
λογίου, ως και η διέλευση του λεωφορείου από κάθε 
στάση, να γίνεται στον προγραμματισμένο χρόνο. 

- Επιδεικνύουν ιδιαίτερη προσοχή, κατά την επιβίβαση 
ατόμων με αναπηρία ή άτομα με μειωμένη κινητικότητα 
και μεριμνούν για την ασφαλή μεταφορά τους (παρα¬ 
χώρηση θέσης, ασφάλεια αναπηρικού αμαξιδίου, κ.λπ.) 

- Να συνιστούν στους επιβάτες να παραχωρούν τη 
θέση τους σε άτομα που χρήζουν βοήθειας (έγκυες, 
ηλικιωμένοι, άτομα με ειδικές ανάγκες) κατά τη διάρκεια 
δρομολογίων με λεωφορεία στα οποία επιτρέπεται η 
μεταφορά όρθιων επιβατών. 

- Προσέρχονται ξεκούραστοι για την ανάληψη ερ¬ 
γασίας. Επίσης, υποχρεούνται να μην κάνουν χρήση 
οινοπνευματωδών ποτών ή φαρμάκων που επηρεάζουν 
αρνητικά την ικανότητα οδήγησης, να μην καπνίζουν και 
να μην κάνουν χρήση κινητού τηλεφώνου ή ραδιοφώνου 
κατά την διάρκεια της οδήγησης. 

- Μεριμνούν ώστε οι επιβάτες να μην ανοίγουν τα πα¬ 
ράθυρα του λεωφορείου όταν λειτουργεί ο κλιματισμός 
ή όταν αντιτίθενται άλλοι επιβάτες σε αυτό. 

• Οι σταθμάρχες και οι επόπτες υποχρεούνται όπως: 

- Μεριμνούν για την τήρηση του χρονοπρογραμματι- 
σμού των δρομολογίων και γενικά την ομαλή εκτέλεση 
του συγκοινωνιακού έργου. 

- Ενημερώνουν το κοινό για θέματα που αφορούν στην 
μετακίνησή τους, καθώς επίσης και για τυχόν έκτακτες 
ή/και προσωρινές αλλαγές που αφορούν τις συγκοινω¬ 
νιακές γραμμές για τις οποίες είναι υπεύθυνοι. 

• Οι εκδότες εισιτηρίων και καρτών υποχρεούνται 
όπως: 

- Μεριμνούν να υπάρχει αναρτημένο εμφανώς, σε μό¬ 
νιμη θέση το ωράριο λειτουργίας του εκδοτηρίου που 
εργάζονται και να τηρούν αυτό με ακρίβεια. 

- Διεκπεραιώνουν τις οικονομικές συναλλαγές με το 
κοινό με ευγένεια, υπομονή και διάθεση εξυπηρέτησης. 

• Οι ελεγκτές κομίστρου υποχρεούνται όπως: 

- Προβαίνουν στον έλεγχο του κομίστρου σύμφωνα με 
την κείμενη νομοθεσία και με τη δέουσα επιμέλεια, ευ¬ 
γένεια και σεβασμό της προσωπικότητας των επιβατών. 

- Φέρουν σε εμφανή θέση και να επιδεικνύουν την 
υπηρεσιακή τους ταυτότητα. 

Σε κάθε περίπτωση, τα στοιχεία των υπαλλήλων τί¬ 
θενται από τους μεταφορείς στη διάθεση αιτούντος 
επιβάτη μόνο κατόπιν εισαγγελικής παραγγελίας ή κατά 
την διάρκεια προκαταρκτικής εξέτασης η οποία διενερ- 
γείται από δημόσια Αρχή. 

3. Ειδικά για τα ΚΤΕΛ και ΚΤΕΛ ΑΕ καθώς και τη Δη¬ 
μοτική Επιχείρηση Συγκοινωνιών «ΡΟΔΑ» και τη δημο¬ 
τική επιχείρηση συγκοινωνιών Κω που εκτελούν αστική 
συγκοινωνία: 

- Υφίσταται υποχρέωση μέριμνας για την καθαριό¬ 
τητα, την ευπρεπή εμφάνιση, την ασφαλή κυκλοφορία 
των λεωφορείων, καθώς και τη συντήρηση με σκοπό 
τη μείωση περιβαλλοντικών επιπτώσεων από τη χρήση 
τους. Την υποχρέωση αυτή έχουν και οι ιδιοκτήτες των 
λεωφορείων. 

- Οι οδηγοί των λεωφορείων να τοποθετούν το ονο¬ 
ματεπώνυμό τους σε ορισμένη θέση και να αλλάζουν 
την οθόνη του λεωφορείου. 

4. Η εκτέλεση τακτικών υπεραστικών μεταφορών και 
ενδοκοινοτικών τακτικών και έκτακτων γραμμών με οδι¬ 
κά μέσα μεταφοράς πραγματοποιείται ως εξής: 

α. Η εκτέλεση και εκμετάλλευση του συγκοινωνιακού 
έργου των οδικών εθνικών τακτικών υπεραστικών επιβα¬ 
τικών γραμμών έχει ανατεθεί, σύμφωνα με το άρθρο 6 
του Ν. 2963/2001 (Α' 268), αποκλειστικά στα οικεία Κοινά 
Ταμεία Εισπράξεων Λεωφορείων (ΚΤΕΛ) και ΚΤΕΛ Α.Ε. 
Στον παρόντα κανονισμό εμπίπτουν και λοιποί φορείς 
που θα παρέχουν στο μέλλον υπηρεσίες υπεραστικών 
συγκοινωνιών. 

β. Η εκτέλεση του μεταφορικού έργου των οδικών 
τακτικών ενδοκοινοτικών επιβατικών γραμμών πραγμα¬ 
τοποιείται από Τουριστικά Γραφεία, από τον ΟΣΕ και 
από κοινοπραξίες αυτών, που διαθέτουν άδεια οδικού 
μεταφορέα επιβατών. 

γ. Η εκτέλεση του μεταφορικού έργου των οδικών 
έκτακτων επιβατικών γραμμών πραγματοποιείται από 
Τουριστικά Γραφεία και από Τουριστικές Επιχειρήσεις 
Οδικών Μεταφορών σύμφωνα με τον ν. 711/1977 (Α' 284), 
όπως ισχύει, που διαθέτουν άδεια οδικού μεταφορέα 
επιβατών. 

I. Οι ως άνω μεταφορείς και τα όργανα αυτών, υπο- 
χρεούνται όπως: 

• Εξυπηρετούν τις λεωφορειακές γραμμές, που υπά¬ 
γονται σε καθένα από αυτά. 

• Διατηρούν σε καλή κατάσταση σταθμούς, πρα¬ 
κτορεία άφιξης και αναχώρησης λεωφορείων και στέ¬ 
γαστρα αναμονής επιβατών, και στην περίπτωση των 
υπεραστικών γραμμών τοποθετούν πινακίδες αφετηριών 
και στάσεων και λαμβάνουν γενικά κάθε μέτρο χρήσιμο 
για την εξυπηρέτηση του επιβατικού κοινού. 

• Μεριμνούν για την ικανοποιητική εξυπηρέτηση των 
επιβατών κατά τη διάρκεια της μεταφοράς και κατά την 
παραμονή τους στους χώρους αναμονής και άφιξης- 
αναχώρησης λεωφορείων. 

• Πληροφορούν το επιβατικό κοινό για το δίκτυο και 
τα δρομολόγια των επιβατικών γραμμών, καθώς και για 
κάθε άλλο χρήσιμο στοιχείο, συμπεριλαμβανομένων και 
των δικαιωμάτων τους βάσει της παρούσας απόφασης. 
Πληροφόρηση στους επιβάτες παρέχεται και κατά τη 
διάρκεια της μεταφοράς, εφόσον ζητηθεί και, ει δυνατόν, 
σε προσιτή μορφή (άρθρο 24 του 181/2011). 

• Διαθέτουν οργανωμένες υπηρεσίες πληροφοριών 
(Γραφείο εξυπηρέτησης κοινού) στους σταθμούς άφιξης/ 
αναχώρησης. 

• Μεριμνούν για την καθαριότητα, την ευπρεπή εμφά¬ 
νιση, την ασφαλή κυκλοφορία των λεωφορείων, καθώς 
και τη συντήρηση με σκοπό τη μείωση περιβαλλοντικών 
επιπτώσεων από τη χρήση τους. Ειδικά για τις υπε¬ 
ραστικές γραμμές την υποχρέωση αυτή έχουν και οι 
ιδιοκτήτες των λεωφορείων. 

• Διαθέτουν οργανωμένη υπηρεσία φύλαξης απο- 
λεσθέντων αντικειμένων. Γενικώς, τα αντικείμενα που 
ανευρίσκονται από το προσωπικό ή παραδίδονται από 
άλλους επιβάτες φυλάσσονται και παραδίδονται στους 
δικαιούχους όταν ζητηθούν. 

• Ειδικά για τις υπεραστικές γραμμές οι μεταφορείς 
διαθέτουν οργανωμένη υπηρεσία παραλαβής δεμάτων. 

• Αναρτούν, προς διευκόλυνση τυχόν επιβατών που 
σκοπεύουν να μεταφέρουν μικρά κατοικίδια, τα συγκε¬ 
κριμένα δρομολόγια (ελάχιστο ποσοστό επί των εκτε- 
λούμενων) στα οποία θα επιτρέπεται η μεταφορά των 


ζώων (επιτρεπτός περιορισμός δύο κατοικίδιων ανά 
λεωφορείο), 

• Εισπράττουν τα καθορισμένα αντίτιμα εισιτηρίων και 
αναρτούν σε εμφανή θέση το ισχύον τιμολόγιο. Με την 
επιφύλαξη μειωμένων κομίστρων για κοινωνικούς λό¬ 
γους, το αντίτιμο εισιτηρίου και γενικά οι όροι σύμβασης 
που εφαρμόζονται από τους συγκοινωνιακούς φορείς 
προσφέρονται στο ευρύ κοινό χωρίς καμία άμεση ή 
έμμεση διάκριση λόγω της εθνικότητας του επιβάτη, ή 
του τόπου εγκατάστασης του συγκοινωνιακού φορέα ή 
των πωλητών εισιτηρίων (πρακτόρων), ή της μεταφοράς 
ατόμων με αναπηρία ή μειωμένης κινητικότητας.(παρ. 2 
του άρθρου 4 και παρ. 1 και παρ. 2 του άρθρου 9 του 181) 

• Δεν αρνούνται να δεχθούν κράτηση, να εκδώσουν ή 
να παράσχουν κατ’ άλλο τρόπο εισιτήριο σε, ή να επιβι¬ 
βάσουν χωρίς επιπλέον κράτηση άτομα λόγω αναπηρίας 
ή μειωμένης κινητικότητας. Κατ’ εξαίρεση, επιτρέπεται 
άρνηση κράτησης, έκδοσης ή παροχής κατ’ άλλο τρόπο 
εισιτηρίου σε, ή η επιβίβασης ατόμων λόγω αναπηρίας ή 
μειωμένης κινητικότητας, μόνο: α) για να συμμορφωθούν 
προς τις ισχύουσες απαιτήσεις ασφαλείας που ορίζει 
το διεθνές, κοινοτικό ή εθνικό δίκαιο, ή τις απαιτήσεις 
υγείας και ασφαλείας που ορίζουν οι αρμόδιες αρχές- 
και β) όταν ο σχεδιασμός του οχήματος ή η υποδομή, 
συμπεριλαμβανομένων των στάσεων λεωφορείων και 
των τερματικών σταθμών, καθιστά αδύνατο να πραγμα¬ 
τοποιηθεί η επιβίβαση, η αποβίβαση ή η μεταφορά του 
ατόμου με αναπηρία ή με μειωμένη κινητικότητα κατά 
τρόπο ασφαλή και λειτουργικά εφικτό. 

• Εφόσον αρνούνται να δεχθούν κράτηση, να εκδώ¬ 
σουν ή να παράσχουν κατ’ άλλο τρόπο εισιτήριο για 
τους λόγους που σημειώνονται ανωτέρω, οι μεταφορείς, 
οι ταξιδιωτικοί πράκτορες και οι διοργανωτές ταξιδιών 
ενημερώνουν τον ενδιαφερόμενο αποδέκτη σχετικά με 
οιαδήποτε εναλλακτική υπηρεσία μεταφοράς. 

- Εφόσον έχει γίνει κράτηση ή έχει χορηγηθεί εισιτή¬ 
ριο σε άτομο με αναπηρία ή με μειωμένη κινητικότητα 
τηρώντας τις απαιτήσεις του άρθρου 14 παράγραφος 
1 στοιχείο α) του Κανονισμού 181/11 και παρά ταύτα δεν 
έγινε δεκτό προς επιβίβαση λόγω της αναπηρίας ή της 
μειωμένης κινητικότητάς του, τότε στο πρόσωπο αυτό, 
καθώς και σε κάθε άτομο που το συνοδεύει, ο μετα¬ 
φορέας πρέπει να του δίνει το δικαίωμα να επιλέξεί: 
α) επιστροφή των χρημάτων που κατεβλήθησαν για το 
εισιτήριο β) παροχή δωρεάν μεταφοράς ατόμου συνο¬ 
δείας της επιλογής του ατόμου με αναπηρία το οποίο 
θα του παρέχει τη συνδρομή που χρειάζεται. 

• Θεσπίζουν οδηγίες και διαδικασίες κατάρτισης του 
προσωπικού που έχει άμεση επαφή με το ταξιδιωτικό 
κοινό για την ευαισθητοποίηση σε θέματα αναπηρίας, 
όπως περιγράφεται στο μέρος α’ του Παραρτήματος IV 
του παρόντος Κανονισμού (άρθρο 16 του 181) 

• Μεριμνούν για την ακριβή εκτέλεση του προγραμμα¬ 
τισμένου έργου, ιδίως όσον αφορά τη συχνότητα και το 
χρόνο διαδρομής και δρομολογούν έκτακτα δρομολόγια 
όποτε το επιβάλλουν οι ανάγκες εξυπηρέτησης του 
επιβατικού κοινού. 

• Παρακολουθούν σε περιπτώσεις δυσμενών καιρικών 
συνθηκών, τα σχετικά δελτία των μέσων ενημέρωσης 
και όταν παρίσταται ανάγκη, λόγω διακοπής συγκοινω¬ 
νιών μέσω πορθμείων ή άλλων θέσεων, λαμβάνουν τα 
αναγκαία μέτρα (αναβολή δρομολογίων, ενημέρωση του 
επιβατικού κοινού κατά το χρόνο αναχωρήσεως κ.λ.π.) 

προς αποφυγή οποιοσδήποτε ταλαιπωρίας του επιβα¬ 
τικού κοινού που είναι δυνατόν να προληφθεί. 

• Μεριμνούν για την ασφαλή μετακίνηση των επι¬ 
βατών απαγορεύοντας τη μεταφορά εύφλεκτων και 
εκρηκτικών υλών. 

• Τοποθετούν τόσο στους σταθμούς και τα πρακτο¬ 
ρεία όσο και μέσα στα λεωφορεία «Κιβώτια παραπόνων 
-υποδείξεων» 

• Μεριμνούν ώστε οι επιβάτες να διαθέτουν κατάλλη¬ 
λες και κατανοητές πληροφορίες, ει δυνατόν σε προσιτή 
μορφή από άτομα με αναπηρία ή με μειωμένη κινητικό¬ 
τητα, σχετικά με τα δικαιώματα που έχουν δυνάμει του 
Κανονισμού 181/2011 καθώς και των στοιχείων επικοινω¬ 
νίας του εθνικού φορέα ελέγχου εφαρμογής του ίδιου 
αυτού Κανονισμού, όπως αυτή ορίζεται στο άρθρο 9 
της παρούσας υ.α.. Η εν λόγω πληροφόρηση παρέχεται 
στους επιβάτες στους τερματικούς σταθμούς αλλά και 
μέσω διαδικτύου το αργότερο κατά την αναχώρησή 
τους, (άρθρο 25 του 181) 

• Διασφαλίζουν την ασφαλή μετακίνηση παιδιών μη 
επιτρέποντας τη μεταφορά παιδιών ηλικίας μέχρι έξι 
(6) ετών χωρίς συνοδό. 

• Στις περιπτώσεις ακύρωσης κράτησης θέσης σε 
δρομολόγιο υπεραστικής γραμμής, είτε επιστρέφουν 
το 70% της τιμής του εισιτηρίου, εφόσον η ακύρωση 
πραγματοποιήθηκε τουλάχιστον 8 ώρες προ της ανα¬ 
χώρησης, ή το 50% της τιμής του εισιτηρίου, εφόσον η 
ακύρωση πραγματοποιήθηκε σε χρόνο μικρότερο των 8 
ωρών προ της ώρας αναχωρήσεως, είτε τροποποιούν- 
χωρίς καμία χρηματική επιβάρυνση- τα εισιτήρια όσον 
αφορά τη ημερομηνία του ταξιδιού ή τα μεταβιβάζουν 
σε άλλα πρόσωπα (επιβαλλομένης στην περίπτωση με- 
ταβιβάσεως κανονικού εισιτηρίου σε πρόσωπο το οποίο 
δικαιούται εισιτήριο μειωμένης τιμής ή ελευθέρας δια- 
κινήσεως της επιστροφής των αντιστοίχων χρημάτων 
στον αρχικό κάτοχο του εισιτηρίου). Σε κάθε περίπτωση, 
για την επιστροφή ποσοστού της τιμής του εισιτηρίου 
ή τη μεταβολή στοιχείων του εισιτηρίου (όπως αλλαγή 
προορισμού/ δρομολογίου/ ημερομηνίας υλοποίησης 
δρομολογίου/ επιβάτη) συνεπεία ακύρωσης κράτησης 
θέσης κατά τα προαναφερόμενα, απαιτείται θεώρηση 
επί του εισιτηρίου αποκλειστικά από τον αρμόδιο υπάλ¬ 
ληλο του ΚΤΕΛ. 

• Αναρτούν τον παρόντα Κανονισμό σε εμφανή σημεία 
των σταθμών και πρακτορείων άφιξης και αναχώρησης 
λεωφορείων όσο και μέσα σε αυτά και τον διαθέτουν 
στο επιβατικό κοινό με κάθε πρόσφορο μέσο και ανά¬ 
λογα με την περίπτωση και στο διαδίκτυο. 

• Διαθέτουν μηχανισμό ανταπόκρισης σε παράπονα, 
αιτήματα ή διαμαρτυρίες πολιτών/ επιβατών σχετικά με 
το παρεχόμενο μεταφορικό έργο, σε τυχόν υποδείξεις 
για τη βελτίωση και αναβάθμιση των παρεχόμενων υπη¬ 
ρεσιών μεταφοράς και απαντούν εγκαίρως και εντός 
διμήνου. 

• Διαθέτουν μηχανισμό διεκπεραίωσης καταγγελιών 
για την παραβίαση δικαιωμάτων και υποχρεώσεων όπως 
προκύπτουν από τον παρόντα Κανονισμό Δικαιωμάτων 
των Επιβατών. Τα αρμόδια όργανα εξετάζουν τις αναφο¬ 
ρές- καταγγελίες σύμφωνα με τα οριζόμενα του άρθρου 
6 της παρούσας υ.α. και τηρούν τις αναφερόμενες σε 
αυτό προθεσμίες αναφορικά με την ενημέρωση του 
καταγγέλλοντα. (άρθρα 26 και 27 του 181). 


• Παρέχουν τις οριζόμενες αποζημιώσεις του Παραρ¬ 
τήματος του άρθρου 7 του παρόντος Κανονισμού σε 
περίπτωση ατυχήματος για περιπτώσεις απώλειας ή 
φθοράς αποσκευών, θανάτου (συμπεριλαμβανομένων 
των εύλογων εξόδων κηδείας) ή τραυματισμού, (άρθρο 
7 του 181) 

• Παρέχουν συνδρομή σε περίπτωση ατυχήματος για 
την κάλυψη βασικών αναγκών εφόσον απαιτείται, όπως 
παροχή ρουχισμού, καταλύματος, μεταφορά και παροχή 
πρώτων βοηθειών, (άρθρο 8 του 181) 

• Υποχρεούνται στην ασφάλιση, για την περίπτωση 
τροχαίου ατυχήματος, των επιβατών που μεταφέρο- 
νται με τα λεωφορεία τους, καθ’ όλη τη διάρκεια της 
μεταφοράς των, ως και κατά το χρόνο επιβίβασης στο 
λεωφορείο και αποβίβασης απ’ αυτό. 

• Παρέχουν δυνατότητα σε επιβάτη υπεραστικής ή 
ενδοκοινοτικής τακτικής γραμμής σε περίπτωση ματαί¬ 
ωσης ή καθυστέρησης αυτής, κατά περίπτωση, συνέ¬ 
χισης του ταξιδιού, μεταφοράς με άλλο δρομολόγιο ή 
επιστροφής αντιτίμου εισιτηρίου υπό τους όρους που 
τίθενται στο άρθρο 19 του Κανονισμού 181/11. 

• Παρέχουν δωρεάν συνδρομή η οποία αντιστοιχεί 
κατ’ ελάχιστον στην έκταση που καθορίζεται στο Πα¬ 
ράρτημα III μέρος α του παρόντος Κανονισμού στους 
καθορισμένους τερματικούς σταθμούς, καθώς και δω¬ 
ρεάν συνδρομή επί των λεωφορείων, η οποία αντι¬ 
στοιχεί κατ’ ελάχιστον στην έκταση που καθορίζεται 
στο Παράρτημα III μέρος β του παρόντος σε άτομο με 
αναπηρία ή άτομο με μειωμένη κινητικότητα, επιβάτη 
υπεραστικής ή ενδοκοινοτικής τακτικής και έκτακτης 
γραμμής. 

II. Το προσωπικό μεταφορικών επιχειρήσεων και οι 
ιδιοκτήτες λεωφορείων, στην περίπτωση των υπερα¬ 
στικών τακτικών γραμμών, που υπάγονται λόγω της 
εργασίας τους σε μία από τις κατηγορίες του προσω¬ 
πικού, οφείλουν: 

• Να έχουν ευπρεπή εμφάνιση και να φέρουν την 
ειδική στολή για όσους επιβάλλεται, κατά την ώρα της 
Υπηρεσίας διατηρημένη σε καλή κατάσταση. 

• Να συμπεριφέρονται προς το επιβατικό κοινό με 
ευγένεια, σοβαρότητα και προθυμία και να φροντίζουν 
για την πλήρη και άμεση εξυπηρέτησή του 

• Να επιδεικνύουν ιδιαίτερη επιμέλεια και προσοχή 
όταν πρόκειται για εμποδιζόμενα άτομα (ηλικιωμένα 
πρόσωπα, έγκυες γυναίκες και άτομα με ειδικές ανά- 
γκες). 

• Να δίδουν με προθυμία κάθε χρήσιμη πληροφορία 
που ανάγεται στην αρμοδιότητα τους, ιδίως για τα δρο¬ 
μολόγια, αφίξεις αναχωρήσεις λεωφορείων κ.λ.π. 

• Να μην καπνίζουν κατά τη διάρκεια του δρομολο¬ 
γίου. 

• Να επιμελούνται με υπευθυνότητα της παραλαβής 
και παράδοσης των αποσκευών των επιβατών και των 
ασυνόδευτων μικροδεμάτων μόνο στις υπεραστικές 
οδικές μεταφορές. 

• Οι ελεγκτές κομίστρου να επιδεικνύουν την υπηρε¬ 
σιακή τους ταυτότητα κατά τη διάρκεια του ελέγχου. 

• Να μεριμνούν ώστε οι επιβάτες να μην ανοίγουν 
τα παράθυρα του λεωφορείου όταν λειτουργεί ο κλι¬ 
ματισμός ή όταν αντιτίθενται άλλοι επιβάτες σε αυτό. 

• Να μην επιτρέπουν στους επιβάτες να προβαίνουν 
σε οποιαδήποτε ενέργεια που μπορεί να προκαλέσει 
φθορά στο λεωφορείο. 

• Να μην επιτρέπουν στους επιβάτες να καπνίζουν 
μέσα στο λεωφορείο. 

• Να συνιστούν στους επιβάτες να παραχωρούν τη 
θέση τους σε άτομα που χρήζουν βοήθειας (έγκυες, 
ηλικιωμένοι, άτομα με ειδικές ανάγκες) κατά τη διάρκεια 
δρομολογίων με λεωφορεία στα οποία επιτρέπεται η 
μεταφορά όρθιων επιβατών. 

Άρθρο 6 

Μηχανισμός διεκπεραίωσης καταγγελιών 
για παραβίαση δικαιωμάτων και υποχρεώσεων 
του Κανονισμού Δικαιωμάτων Επιβατών τακτικών 
και έκτακτων γραμμών με οδικά μέσα δημόσιας 
μεταφοράς και μέσα σταθερής τροχιάς 

1. Κάθε πολίτης, επιβάτης ή μη των τακτικών και έκτα¬ 
κτων γραμμών που εμπίπτουν στο πεδίο εφαρμογής του 
παρόντος Κανονισμού Δικαιωμάτων, δύναται, εφόσον 
επιθυμεί και σύμφωνα με τα οριζόμενα της παραγρά¬ 
φου 4 (Ενότητες Α και Β) του παρόντος άρθρου, να 
υποβάλει στα αρμόδια, κατά περίπτωση, όργανα ανα¬ 
φορά- καταγγελία για παράβαση των δικαιωμάτων του, 
όπως καθορίζονται στο άρθρο 2, και για παράβαση των 
υποχρεώσεων των μεταφορέων, όπως καθορίζονται στο 
άρθρο 5 της παρούσας απόφασης. 

2. Πρωτοβάθμια όργανα εξέτασης αναφορών- καταγ¬ 
γελιών για την παραβίαση των διατάξεων του παρόντος 
Κανονισμού ορίζονται οι μεταφορείς ως ακολούθως: 

α. για τις δημόσιες συγκοινωνίες που εκτελούνται στο 
πλαίσιο του Ν. 3920/2011 (Α' 33) στην Περιφέρεια Αττικής 
όπως αυτή ορίζεται στο Ν. 3852/2010 (Α' 87), πλην της 
Π.Ε. Νήσων: 

ϊ. η Ο.ΣΥ. Α.Ε., εφόσον η αναφορά- καταγγελία αναφέ- 
ρεται σε μεταφορικές υπηρεσίες με θερμικά και ηλε¬ 
κτροκίνητα λεωφορεία (τρόλεϊ), 
ϋ. η ΣΤΑ.ΣΥ. Α.Ε., εφόσον η αναφορά- καταγγελία ανα- 
φέρεται σε μεταφορικές υπηρεσίες με τον ηλεκτρικό 
σιδηρόδρομο, μετρά και τραμ. 

μι. οι φορείς των Οργανισμών Τοπικής Αυτοδιοίκησης 
(Ο.Τ.Α.) που εκτελούν συγκοινωνιακό έργο 
ϊν. οποιοσδήποτε άλλος φορέα που θα παρέχει στο 
μέλλον έργο δημόσιων συγκοινωνιών. 

β. για τις δημόσιες συγκοινωνίες που εκτελούνται 
στο πλαίσιο του Ν. 2898/2001 (Α' 71) στην περιοχή της 
Θεσσαλονίκης: ο Οργανισμός Αστικών Συγκοινωνιών 
Θεσσαλονίκης (Ο.Α.Σ.Θ.). 

γ. για τις λοιπές δημόσιες τακτικές αστικές και υπερα¬ 
στικές επιβατικές μεταφορές που εκτελούνται στο πλαί¬ 
σιο του Ν. 2963/2001 (Α' 268):τα οικεία Κ.Τ.Ε.Λ. και Κ.Τ.Ε.Λ. 
Α.Ε., τη Δημοτική Επιχείρηση Συγκοινωνιών «ΡΟΔΑ» και 
τη Δ.Ε.Α.Ι. Κω, εντός της περιοχής ευθύνης τους. 

δ. για τις τακτικές αστικές γραμμές που διενεργούνται 
από φορείς των Ο.Τ.Α.: οι οικείοι Ο.Τ.Α. 

ε. για τις τακτικές ενδοκοινοτικές επιβατικές γραμμές: 
τα Τουριστικά Γραφεία, ο ΟΣΕ και οι κοινοπραξίες αυ¬ 
τών, που διαθέτουν άδεια οδικού μεταφορέα επιβατών. 

στ. για τις έκτακτες οδικές επιβατικές γραμμές: τα 
Τουριστικά Γραφεία και οι Τουριστικές Επιχειρήσεις 
Οδικών Μεταφορών σύμφωνα με τον Ν. 711/1977 (Α' 284), 
όπως ισχύει, που διαθέτουν άδεια οδικού μεταφορέα 
επιβατών. 

ζ. οποιοσδήποτε άλλος φορέας που θα παρέχει στο 
μέλλον έργο δημόσιων συγκοινωνιών. 

3. Δευτεροβάθμια όργανα εξέτασης αναφορών- κα¬ 
ταγγελιών που δεν επιλύθηκαν από τα πρωτοβάθμια 
όργανα της περίπτωσης α’ της ως άνω παραγράφου 


του παρόντος άρθρου ορίζεται ο Οργανισμός Αστικών 
Συγκοινωνιών Αθηνών (Ο.Α.Σ.Α.) ενώ για τις αναφορές- 
καταγγελίες που δεν επιλύθηκαν από τα πρωτοβάθμια 
όργανα των περιπτώσεων β’ έως ζ’ ορίζεται η Ρυθμιστική 
Αρχή Επιβατικών Μεταφορών (Ρ.Α.Ε.Μ.) 

4. Ειδικώς, αναφορές- καταγγελίες πολιτών σε βάρος 
εργαζομένων των μεταφορέων για παράβαση υπηρεσι¬ 
ακού καθήκοντος, όπως αυτό καθορίζεται με το ισχύον 
σχετικό νομοθετικό πλαίσιο, εξετάζονται σύμφωνα με 
τις ισχύουσες, κάθε φορά, ανά μεταφορέα πειθαρχικές 
διατάξεις και κινούνται οι σχετικές πειθαρχικές διαδι¬ 
κασίες. Στην περίπτωση που από την, τυχόν, πλημμελή 
εφαρμογή των καθηκόντων του εργαζομένου παραβιά- 
ζεται δικαίωμα που εμπίπτει στο πεδίο εφαρμογής του 
παρόντος Κανονισμού, τότε τυχόν αποζημίωση στο θί¬ 
γόμενο πολίτη καταβάλλεται σύμφωνα με τα οριζόμενα 
του άρθρου 7 και του Παραρτήματος I του παρόντος 
Κανονισμού και εφόσον ο πειθαρχικός έλεγχος, ο οποί¬ 
ος διενεργείται απαραιτήτως εντός των χρονικών προ¬ 
θεσμιών της επόμενης παραγράφου, καταλήξει τελεσί¬ 
δικα στην πειθαρχική καταδίκη του υπαίτιου υπαλλήλου. 

5. Ο μηχανισμός διεκπεραίωσης των αναφορών- κα¬ 
ταγγελιών ενεργοποιείται ως ακολούθως: 

Α. ΔΙΑΔΙΚΑΣΙΑ ΥΠΟΒΟΛΗΣ, ΠΑΡΑΛΑΒΗΣ, ΕΞΕΤΑΣΗΣ 
ΚΑΙ ΕΠΙΛΥΣΗΣ ΑΝΑΦΟΡΑΣ- ΚΑΤΑΓΓΕΛΙΑΣ ΕΠΙΒΑΤΗ ΓΙΑ 
ΠΑΡΑΒΑΣΗ ΔΙΚΑΙΩΜΑΤΟΣ ΚΑΝΟΝΙΣΜΟΥ ΚΑΙ ΚΑΤΑΒΟ¬ 
ΛΗ ΑΠΟΖΗΜΙΩΣΗΣ 

Α.1. Υποβολή και εξέταση αναφοράς- καταγγελίας σε 
α' βαθμό 

ϊ. Ο ενδιαφερόμενος οφείλει να υποβάλει εντός τριών 
(3) μηνών από την ημερομηνία εκτέλεσης της αναφε- 
ρόμενης παράβασης έγγραφη καταγγελία, με κριτήριο 
την εκτελούμενη γραμμή και το είδος του μέσου με¬ 
ταφοράς, στα αρμόδια πρωτοβάθμια όργανα εξέτασης 
καταγγελιών της παραγράφου 2 του παρόντος άρθρου. 

Προκειμένου να εξεταστούν αρμοδίως οι αναφορές- 
καταγγελίες πρέπει να υποβάλλονται εγγράφως και να 
περιλαμβάνουν απαραιτήτως: τα πλήρη στοιχεία του κα- 
ταγγέλλοντα (Όνομα, Επώνυμο) και στοιχεία επικοινω¬ 
νίας (Ταχυδρομική δ/νση ή/και θ-ιτιεϊΙ ή/και τηλέφωνο ή/ 
και ίαχ), τους λόγους υποβολής της καταγγελίας, σαφή 
περιγραφή του συμβάντος, σχετικές πληροφορίες με το 
ταξίδι και τους όρους μεταφοράς (όπως υπόδειξη του 
μεταφορέα, αναφορά του σημείου αναχώρησης- άφιξης, 
αναφορά της προγραμματισμένης και της τελικώς εκτε- 
λεσθείσας ώρας αναχώρησης- άφιξης, στην περίπτωση 
ματαίωσης ή καθυστερημένης αναχώρησης τακτικής 
γραμμής, το αντίτιμο του εισιτηρίου κ.λπ.). Προαιρετικά, 
στην αναφορά- καταγγελία επισυνάπτεται κάθε σχετικό 
παραστατικό, όπως απόκομμα εισιτηρίου, αποδεικτικό 
κράτησης ταξιδιού, αντίγραφα αποδείξεων πρόσθετων 
εξόδων. 

ν. Τα πρωτοβάθμια όργανα πραγματοποιούν έρευνα 
για κάθε αναφορά- καταγγελία και εντός ενός (1) μηνός 
από την παραλαβή αυτής ενημερώνουν εγγράφως και 
επί αποδείξει τον καταγγέλλοντα εάν η καταγγελία του 
εκρίθη βάσιμη, απερρίφθη ή εξετάζεται ακόμη. 

Καταγγελίες και αναφορές υβριστικές ή ελλιπείς ως 
προς τα αναφερόμενα στοιχεία καθώς και καταγγελί¬ 
ες που έχουν εξεταστεί, εξετάζονται ή η εξέταση των 
οποίων εκκρεμεί από τα αρμόδια δευτεροβάθμια όρ¬ 
γανα δεν εξετάζονται από τα πρωτοβάθμια όργανα, με 
παράλληλη ενημέρωση του πολίτη. 

πί. Εντός τριών (3) μηνών από την ημερομηνία παρα¬ 
λαβής της αναφοράς- καταγγελίας τα πρωτοβάθμια 
όργανα ενημερώνουν εγγράφως και επί αποδείξει τον 
καταγγέλλοντα για το αποτέλεσμα της έρευνας της 
αναφοράς- καταγγελίας. Τυχόν αποζημίωση του κα- 
ταγγέλλοντα καθορίζεται και καταβάλλεται κατά τα 
οριζόμενα του άρθρου 7 του παρόντος Κανονισμού. 

Α.2. Υποβολή και εξέταση αναφοράς- καταγγελίας 
σε β’ βαθμό 

Αναφορές- καταγγελίες που κρίθηκαν αβάσιμες ή 
απερρίφθησαν από τα πρωτοβάθμια όργανα εξέτα¬ 
σης καθώς και αντιρρήσεις κατά των αποφάσεων των 
πρωτοβάθμιων οργάνων δύνανται να εξεταστούν, κατά 
αρμοδιότητα, από τα δευτεροβάθμια όργανα της παρα¬ 
γράφου 3 του παρόντος άρθρου, ως εξής: 

ϊ. Ο ενδιαφερόμενος, εφόσον επιθυμεί, οφείλει να υπο¬ 
βάλει εντός ενός (1) μηνάς από την ημερομηνία κοινο¬ 
ποίησης της απάντησης από το πρωτοβάθμιο όργανο, 
έγγραφη καταγγελία στο αρμόδιο, με κριτήριο την 
εκτελούμενη γραμμή και το είδος του μέσου μεταφο¬ 
ράς, δευτεροβάθμιο όργανο εξέτασης καταγγελιών της 
παραγράφου 3 του παρόντος άρθρου. Στην αναφορά- 
καταγγελία, πέραν των στοιχείων που περιγράφηκαν 
στην περίπτωση ϊ. της παραγράφου Α.1. της Ενότητας 
Α του παρόντος άρθρου, ο καταγγέλλων αναφέρει το 
πρωτοβάθμιο όργανο στο οποίο απευθύνθηκε, τους 
λόγους υποβολής της καταγγελίας για εξέταση σε β’ 
βαθμό και επισυνάπτει τη σχετική απάντηση του πρω¬ 
τοβάθμιου οργάνου εξέτασης της εν λόγω αναφοράς- 
καταγγελίας. 

μ. Εντός ενός (1) μηνάς από την παραλαβή της ανα¬ 
φοράς- καταγγελίας, το δευτεροβάθμιο όργανο ενη¬ 
μερώνει εγγράφως και επί αποδείξει τον καταγγέλλο- 
ντα εάν η καταγγελία του εκρίθη βάσιμη, απερρίφθη 
ή εξετάζεται ακόμη. Στην περίπτωση όπου το εν λόγω 
όργανο, κατά την εξέταση της αναφοράς- καταγγελίας, 
διαπιστώσει και παράβαση των υποχρεώσεων των μετα¬ 
φορέων, κατά τα οριζόμενα του άρθρου 5 της παρούσας 
απόφασης, που συνεπάγονται την επιβολή διοικητικών 
κυρώσεων σε αυτούς, τότε ξεκινά και η διαδικασία εξέ¬ 
τασης της ενότητας Β του παρόντος άρθρου. 

Καταγγελίες και αναφορές των οποίων η εξέταση 
σε α’ βαθμό εκκρεμεί ή είναι σε εξέλιξη από τα από τα 
αρμόδια όργανα δεν εξετάζονται από τα δευτεροβάθμια 
όργανα. 

μι. Εντός δύο (2) μηνών από την ημερομηνία παραλαβής 
της αναφοράς- καταγγελίας τα δευτεροβάθμια όργανα 
εξέτασης αναφορών- καταγγελιών, έχοντας προηγου¬ 
μένως ζητήσει την άποψη του αρμόδιου πρωτοβάθμιου 
οργάνου, ενημερώνουν εγγράφως και επί αποδείξει τον 
καταγγέλλοντα για το αποτέλεσμα της έρευνας της 
αναφοράς- καταγγελίας του. Τυχόν αποζημίωση του 
καταγγέλλοντα καθορίζεται και καταβάλλεται κατά τα 
οριζόμενα του άρθρου 7 του παρόντος Κανονισμού. 

Β. ΔΙΑΔΙΚΑΣΙΑ ΥΠΟΒΟΛΗΣ ΚΑΙ ΕΞΕΤΑΣΗΣ ΑΝΑΦΟ¬ 
ΡΑΣ - ΚΑΤΑΓΓΕΛΙΑΣ ΓΙΑ ΠΑΡΑΒΑΣΗ ΥΠΟΧΡΕΩΣΗΣ ΤΟΥ 
ΚΑΝΟΝΙΣΜΟΥ ΚΑΙ ΕΠΙΒΟΛΗ ΔΙΟΙΚΗΤΙΚΟΥ ΠΡΟΣΤΙΜΟΥ 

1. Στους μεταφορείς που παραβαίνουν τις διατάξεις 
του παρόντος Κανονισμού Δικαιωμάτων Επιβατών επι¬ 
βάλλονται διοικητικά πρόστιμα το ύψος των οποίων 
κυμαίνεται από εκατόν πενήντα ευρώ (150,00 €) έως 


τρεις χιλιάδες ευρώ (3.000,00 €) και εισπράττονται υπέρ 
Δημοσίου, σύμφωνα με τις διατάξεις περί εισπράξεως 
δημοσίων εσόδων. 

2. Αρμόδιοι για τη διαπίστωση παραβάσεων του πε¬ 
ριεχομένου του παρόντος Κανονισμού Δικαιωμάτων 
Επιβατών και την επιβολή των διοικητικών προστίμων 
κατά τη διαδικασία της παρούσας παραγράφου, κατά 
περίπτωση και με κριτήριο την κατηγορία των διενερ- 
γούμενων επιβατικών μεταφορών, είναι η Ρ.Α.Ε.Μ. και ο 
Ο.Α.Σ.Α. που ενεργούν είτε αυτεπαγγέλτως, είτε κατόπιν 
αναφορών και καταγγελιών που υποβάλλονται απευθεί¬ 
ας σε αυτά ή διαβιβάζονται σε αυτά. 

3. Για κάθε αναφορά/ καταγγελία πραγματοποιείται 
έρευνα από τα ως άνω όργανα. Εντός δεκαπέντε (15) 
ημερών από την παραλαβή της αναφοράς/ καταγγελίας, 
η Ρ.Α.Ε.Μ. ή ο Ο.Α.Σ.Α., κατά περίπτωση καλεί, εγγρά- 
φως και επί αποδείξει, το μεταφορέα όπως εκθέσει 
εγγράφως εντός προθεσμίας δέκα (10) ημερών από την 
παραλαβή της ως άνω κλήσης τις απόψεις του επί της 
εξεταζόμενης παράβασης. 

Κατόπιν παρέλευσης της ως άνω προθεσμίας, και 
ανεξαρτήτως αν έχουν υποβληθεί έγγραφες απόψεις 
και εξηγήσεις από το μεταφορέα, με απόφαση του 
Προέδρου της Ρ.Α.Ε.Μ. ή του Δ.Σ. του Ο.Α.Σ.Α., κατά 
περίπτωση, κρίνονται οι αιτιάσεις ως: 

α. Αβάσιμες, οπότε η υπόθεση απορρίπτεται και τί¬ 
θεται στο αρχείο με παράλληλη ενημέρωση του κα- 
ταγγέλλοντα. 

β. Βάσιμες, οπότε προσδιορίζεται η ημέρα, η ώρα και 
ο τόπος όπου θα συζητηθεί/ εξεταστεί η υπόθεση. Ο 
μεταφορέας ενημερώνεται, εγγράφως και επί αποδείξει, 
τουλάχιστον πέντε (5) ημέρες πριν από τη συζήτηση/ 
εξέταση της υπόθεσης και καλείται όπως παραστεί. 

4. Εντός προθεσμίας τριάντα (30) ημερών από τη 
συζήτηση της υποθέσεως ο Πρόεδρος της ΡΑ.Ε.Μ. ή 
το Δ.Σ. του Ο.Α.Σ.Α, κατά περίπτωση, εκδίδει αιτιολο¬ 
γημένη απόφαση η οποία κοινοποιείται εγγράφως και 
επί αποδείξει στον μεταφορέα. Επισημαίνεται ότι στην 
περίπτωση διαπίστωσης παράβασης των διατάξεων 
του παρόντος Κανονισμού Δικαιωμάτων Επιβατών η 
απόφαση επιβολής διοικητικών προστίμων αποστέλ- 
λεται στην οικεία Δ.Ο.Υ. του παραβάτη για βεβαίωση 
και είσπραξη του προστίμου, σύμφωνα με τις διατάξεις 
περί εισπράξεως δημοσίων εσόδων. 

Άρθρο 7 

Καταβολή αποζημίωσης από Μεταφορέα 
ή Ταξιδιωτικό Πράκτορα ή Διοργανωτή Ταξιδίων 

1. Αποζημίωση για την παράβαση των δικαιωμάτων 
που το άρθρο 2 του παρόντος Κανονισμού θεσπίζει, 
καταβάλλεται στον θίγόμενο πολίτη, κατόπιν ολοκλήρω¬ 
σης της διαδικασίας εξέτασης της σχετικής αναφοράς- 
καταγγελίας από τα αρμόδια, κατά περίπτωση, όργανα 
εξέτασης κατά τα οριζόμενα του άρθρου 6 και υπό την 
επιφύλαξη της παραγράφου 4 του ίδιου αυτού άρθρου. 

2. Οι αποζημιώσεις όπως περιγράφονται στο Παράρ¬ 
τημα I είναι χρηματικές. 

3. Το είδος και το ύψος της αποζημίωσης, ανά είδος 
εκτελούμενης γραμμής, καθορίζεται στο Παράρτημα I 
της παρούσας απόφασης. 

Άρθρο 8 

Επιβλητέες κυρώσεις στις περιπτώσεις 
διαπίστωσης παράβασης διατάξεων του Κανονισμού 
Δικαιωμάτων Επιβατών τακτικών 
και έκτακτων γραμμών με οδικά μέσα δημόσιας 
μεταφοράς και μέσα σταθερής τροχιάς 

1. Στις περιπτώσεις διαπίστωσης, κατ’ εφαρμογή της 
διαδικασίας της παραγράφου 2 της Ενότητας Β του 
άρθρου 6 της παρούσας απόφασης, παράβασης των 
διατάξεων του παρόντος Κανονισμού Δικαιωμάτων Επι¬ 
βατών επιβάλλεται διοικητικό πρόστιμο στους παραβά¬ 
τες το ύψος του οποίου κυμαίνεται από εκατόν πενήντα 
ευρώ (150,00 €) έως τρεις χιλιάδες ευρώ (3.000,00 €) και 
εισπράττεται υπέρ Δημοσίου, σύμφωνα με τις διατάξεις 
περί εισπράξεως δημοσίων εσόδων. 

2. Οι παραβάσεις του περιεχομένου του παρόντος 
Κανονισμού διακρίνονται σε: 

α. Σοβαρές παραβάσεις, 
β. Πολύ σοβαρές παραβάσεις, 
γ. Ιδιαζόντως σοβαρές παραβάσεις. 

Η κατάταξη των παραβάσεων στις ανωτέρω κατη¬ 
γορίες παρατίθεται στο Παράρτημα II της παρούσας 
απόφασης. 

Άρθρο 9 

Αρχές ελέγχου εφαρμογής διατάξεων 
των Κανονισμών (ΕΚ) αριθ. 181/2011 και αριθ. 006/2004 

1. Αρμόδιος εθνικός φορέας ελέγχου εφαρμογής των 
διατάξεων του Κανονισμού (ΕΚ) αριθ. 181/2011 για τα 
δικαιώματα των επιβατών λεωφορείων και πούλμαν ορί¬ 
ζεται η Γενική Διεύθυνση Μεταφορών του Υπουργείου 
Οικονομίας, Υποδομών, Ναυτιλίας και Τουρισμού. 

Στις αρμοδιότητες αυτής περιλαμβάνεται: 
α. Η διασφάλιση λήψης εκ μέρους του μεταφορέα, 
του ταξιδιωτικού πράκτορα, του διοργανωτή ταξιδιών ή 
του φορέα διαχείρισης τερματικού σταθμού όλων των 
αναγκαίων μέτρων και πρωτοβουλιών για: 

ϊ. την αποφυγή διακρίσεων μεταξύ των επιβατών, όσον 
αφορά τους όρους μεταφοράς που προσφέρονται από 
τους μεταφορείς, 

μ. τα δικαιώματα των επιβατών σε περίπτωση ατυ¬ 
χημάτων που συμβαίνουν κατά τη χρήση λεωφορεί¬ 
ου ή πούλμαν και έχουν ως αποτέλεσμα το θάνατο 
ή τραυματισμό επιβατών ή την απώλεια ή φθορά των 
αποσκευών τους, 

ίϋ. την αποφυγή διακρίσεων και την υποχρεωτική πα¬ 
ροχή συνδρομής σε άτομα με αναπηρία και σε άτομα 
με μειωμένη κινητικότητα, 

ϊν. τα δικαιώματα των επιβατών σε περιπτώσεις μα¬ 
ταίωσης ή καθυστέρησης, 

ν. τις ελάχιστες πληροφορίες που πρέπει να παρέχο¬ 
νται στους επιβάτες, 
νϊ. τη διεκπεραίωση καταγγελιών, 
νϋ. τους γενικούς κανόνες επιβολής της νομοθεσίας. 


β. Η δημοσίευση έκθεσης των δραστηριοτήτων της 
κατά τα οριζόμενα του άρθρου 29 του Κανονισμού 
181/2011. 

γ. Η συνεργασία με τους λοιπούς εθνικούς φορείς 
ελέγχου εφαρμογής του Κανονισμού 181/2011 και η 
ανταλλαγή, κατά περίπτωση, πληροφοριών σχετικά με 
τις εργασίες της, τις αρχές και πρακτικές που διέπουν 
τη λήψη των αποφάσεών της, κατά τα οριζόμενα του 
άρθρου 30 του Κανονισμού. 

δ. Η λήψη όλων των απαραίτητων πρωτοβουλιών και 
μέτρων για τη διασφάλιση επιβολής των κυρώσεων του 
άρθρου 8 της παρούσας απόφασης στους μεταφορείς 
από τα όργανα των περιπτώσεων α’ και β’ της παρα¬ 
γράφου 4 του άρθρου 26 του Ν. 4313/2014. Ενδεικτικά, 
αναφέρεται η αποστολή κατευθυντήριων οδηγιών για 
την ορθή εφαρμογή του περιεχομένου του Κανονισμού 
181/2011, η διαβίβαση τυχόν αναφορών- καταγγελιών για 
παραβάσεις των διατάξεων αυτού. 

2. Αρμόδιες εθνικές αρχές για την εφαρμογή του Κα¬ 
νονισμού (ΕΚ) αριθ. 2006/2004 του Ευρωπαϊκού Κοινο¬ 
βουλίου και του Συμβουλίου σχετικά με τη συνεργασία 
μεταξύ των εθνικών αρχών που είναι αρμόδιες για την 
επιβολή της νομοθεσίας για την προστασία των κατανα¬ 
λωτών («κανονισμός για τη συνεργασία όσον αφορά την 
προστασία των καταναλωτών») ως προς τον Κανονισμό 
181/2011 για τα δικαιώματα των επιβατών λεωφορείων 
και πούλμαν ορίζονται: 

Α. η Ρυθμιστική Αρχή Επιβατικών Μεταφορών (Ρ.Α.Ε.Μ.) 
για το σύνολο των οδικών εθνικών και διεθνών επι¬ 
βατικών μεταφορών που εκτελούνται στην ελληνική 
επικράτεια, πλην των οριζόμενων στην περίπτωση β’ 
της παρούσας παραγράφου. 

β. ο Οργανισμός Αστικών Συγκοινωνιών Αθηνών 
(Ο.Α.Σ.Α.) για τις δημόσιες συγκοινωνίες που εκτελούνται 
εντός των ορίων της Περιφέρειας Αττικής, όπως αυτή 
ορίζεται στο Ν. 3852/2010 (Α' 87), πλην της Π.Ε. Νήσων. 

Άρθρο 10 
Έναρξη ισχύος 

1. Από την έναρξη ισχύος της παρούσας καταργού- 
νται οι Χάρτες Υποχρεώσεων προς τον Καταναλωτή 
του Ο.Α.Σ.Α. και του Ο.Α.Σ.Θ. και των φορέων παροχής 
συγκοινωνιακού έργου του Ν. 2963/2001 (ΦΕΚ Β' 2008) 
- οικ. Β-37843/3546/13/31-07-2013 υπουργική απόφαση. 

2. Προς την κατεύθυνση της βέλτιστης εφαρμογής 
των ρυθμίσεων της παρούσας δύνανται οι μεταφορείς 
να υποβάλλουν σχετική έκθεση, και κάθε εμπλεκόμενος 
φορέας σχετικές προτάσεις, εντός εξαμήνου από τη 
θέση σε ισχύ της παρούσας, για συνεκτίμηση αυτών 
από τη Γενική Διεύθυνση Μεταφορών του Υπουργείου 
Οικονομίας, Υποδομών, Ναυτιλίας και Τουρισμού για 
ενδεχόμενες βελτιώσεις και τυχόν τροποποίηση. 

3. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

ΠΑΡΑΡΤΗΜΑ III 

ΣΥΝΔΡΟΜΗ ΠΑΡΕΧΟΜΕΝΗ ΣΤΑ ΑΤΟΜΑ ΜΕ ΑΝΑΠΗΡΙΑ ΚΑΙ ΣΤΑ ΑΤΟΜΑ 

ΜΕ ΜΕΙΩΜΕΝΗ ΚΙΝΗΤΙΚΟΤΗΤΑ 


α) Παροχή συνδρομής σε καθορισμένους τερματικούς σταθμούς 

Συνδρομή και διευθετήσεις ούτως ώστε τα άτομα με αναπηρία και τα άτομα με μειωμένη 
κινητικότητα να μπορούν: 

— να γνωστοποιούν την άφιξή τους στον τερματικό σταθμό και να ζητούν συνδρομή σε 
καθορισμένα σημεία, 

— να μεταβαίνουν από το καθορισμένο σημείο στη θυρίδα ελέγχου εισιτηρίων, στην αίθουσα 
αναμονής και στον χώρο επιβίβασης, 

— να επιβιβάζονται στο όχημα, με ανελκυστήρες, αναπηρικά αμαξίδια ή άλλη απαιτούμενη 
συνδρομή, ανάλογα με την περίπτωση, 

— να φορτώνουν τις αποσκευές τους, 

— να παραλαμβάνουν τις αποσκευές τους, 

— να αποβιβάζονται από το όχημα, 

— να μεταφέρουν σκύλο συνοδείας στο λεωφορείο ή το πούλμαν, 

— να μεταβαίνουν στο κάθισμά τους. 

β) Παροχή συνδρομής επί των οχημάτων 

Συνδρομή και διευθετήσεις ούτως ώστε τα άτομα με αναπηρία και τα άτομα με μειωμένη 
κινητικότητα να μπορούν: 

— να λαμβάνουν βασικές πληροφορίες για το ταξίδι, σε προσιτή μορφή, εφόσον ζητηθεί από τον 
επιβάτη, 

— να επιβιβάζονται/αποβιβάζονται κατά τις στάσεις της διαδρομής, εάν υπάρχει άλλο προσωπικό 
πέραν του οδηγού επί του οχήματος.ΕΙ_ 28.2.2011 Επίσημη Εφημερίδα της Ευρωπαϊκής Ένωσης 
Ι_ 55/11 

ΠΑΡΑΡΤΗΜΑ IV 

ΚΑΤΑΡΤΙΣΗ ΣΕ ΘΕΜΑΤΑ ΑΝΑΠΗΡΙΑΣ 


α) Κατάρτιση για την ευαισθητοποίηση σε θέματα αναπηρίας 

Η κατάρτιση του προσωπικού που έχει άμεση επαφή με το ταξιδιωτικό κοινό περιλαμβάνει: 

— ευαισθητοποίηση και κατάλληλη ανταπόκριση σε επιβάτες με σωματικές, αισθητήριες (ακοής 
και όρασης), μη εμφανείς αναπηρίες ή μαθησιακές δυσκολίες, που συμπεριλαμβάνει τη 
δυνατότητα διάκρισης των διαφόρων ικανοτήτων των ατόμων που ενδέχεται να έχουν μειωμένη 
κινητικότητα, αίσθηση προσανατολισμού ή δυνατότητα επικοινωνίας, 

— τα εμπόδια που αντιμετωπίζουν τα άτομα με αναπηρία και τα άτομα με μειωμένη κινητικότητα, 
στα οποία περιλαμβάνονται τα συμπεριφορικά, περιβαλλοντικά/φυσικά και οργανωτικά εμπόδια, 

— αναγνωρισμένους σκύλους συνοδείας, περιλαμβανομένου του ρόλου και των αναγκών του 
σκύλου συνοδείας, 

— αντιμετώπιση απρόοπτων περιστατικών, 

— διαπροσωπικές ικανότητες και μεθόδους επικοινωνίας με κωφούς και άτομα με προβλήματα 
ακοής, όρασης ή λόγου και άτομα με μαθησιακές δυσκολίες, 

— τρόπους προσεκτικού χειρισμού αναπηρικών αμαξιδίων και λοιπών βοηθητικών μέσων 
κινητικότητας, ούτως ώστε να αποφεύγονται ζημίες (για όλο το προσωπικό που είναι υπεύθυνο 
για τη μεταφορά αποσκευών, ενδεχομένως). 

β) Κατάρτιση για την παροχή συνδρομής σε άτομα με αναπηρία 

Η κατάρτιση του προσωπικού που παρέχει άμεση συνδρομή σε άτομα με αναπηρία και άτομα με 
μειωμένη κινητικότητα περιλαμβάνει: 

— τρόπους βοήθειας των χρηστών αναπηρικών αμαξιδίων για να καθίσουν στο αναπηρικό 
αμαξίδιο ή να σηκωθούν από αυτό, 

— ικανότητες παροχής συνδρομής σε άτομα με αναπηρία και άτομα με μειωμένη κινητικότητα 
που ταξιδεύουν με αναγνωρισμένο σκύλο συνοδείας, περιλαμβανομένου του ρόλου και των 
αναγκών αυτών των σκύλων, 

— τεχνικές για τη συνοδεία ατόμων με προβλήματα όρασης και για τη μεταχείριση και μεταφορά 
αναγνωρισμένων σκύλων συνοδείας, 

— κατανόηση των ειδών εξοπλισμού που μπορεί να βοηθήσει τα άτομα με αναπηρία και τα 
άτομα με μειωμένη κινητικότητα και γνώσεις χειρισμού αυτού του εξοπλισμού, 

— χρήση του χρησιμοποιούμενου βοηθητικού εξοπλισμού επιβίβασης και αποβίβασης, καθώς 
και γνώση των κατάλληλων διαδικασιών συνδρομής κατά την επιβίβαση και την αποβίβαση, που 
εγγυώνται την ασφάλεια και την αξιοπρέπεια των ατόμων με αναπηρία και των ατόμων με 
μειωμένη κινητικότητα, 

— κατανόηση της ανάγκης για αξιόπιστη και επαγγελματική βοήθεια. Επίσης, επίγνωση του 
ενδεχομένου να αισθανθούν ευάλωτοι ορισμένοι επιβάτες με αναπηρία κατά τη διάρκεια του 
ταξιδιού, λόγω της εξάρτησής τους από την παρεχόμενη βοήθεια, 

— γνώσεις πρώτων βοηθειών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαΐου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

